title: Ruotsin merivoimat

text: Kustaa Vaasan vanhimman pojan ja seuraajan Eerik XIV (1560–1568) ansioksi luetaan varsinaisen laivaston luominen. Pohjoismaiden seitsenvuotisen sodan aikana (1563-1570), jolloin merisota alkoi jo 30. toukokuuta 1563 Ruotsin merivoimien 12 aluksen osaston kohdatessa Tanskan laivaston kahdeksan aluksen osaston Bornholmin taistelussa. Meritaistelu oli samalla sodan syttymisen lopullisena laukaisijana. Laivastot kohtasivat syyskuussa ratkaisemattomana päättyneessä taistelussa Gotlannin lounaispuolella.


title: Ruotsin merivoimat

text: Toisena sotavuonna 1564 Ruotsi varusti 23 aluksen laivaston, joka kohtasi yhdistyneet Tanskan ja Lyypekin laivastot Öölannin pohjoiskärjen tasalla 30. toukokuuta. Taistelussa tuhoutui ruotsalaisten lippulaiva "HMS Mars", mutta se ei ollut merkittävää tanskalaislyypekkiläisen laivaston palattua Kööpenhaminaan pian taistelun jälkeen. Sodan ratkaiseva meritaistelu käytiin 14. elokuuta ÖÖlannin pohjoiskärjen tasalla, jossa tanskalaislaivasto lyötiin pakoon.


title: Ruotsin merivoimat

text: Kolmantena sotavuotena 1565 Ruotsin laivasto purjehti Bornholmin edustalle, josta se jatkoi matkaansa Stralsundiin vapauttaakseen siellä olevat kauppalaivat. Matkalla laivasto kohtasi 21. toukokuuta tanskalaisen laivasto-osaston, joka tuhottiin. Falsterbossa Ruotsin laivasto kohtasi lyypekkiläisen laivasto-osaston, joka pakeni Kööpenhaminan linnakkeen suojiin. Ruotsin laivasto kohtasi yhdistyneen tanskalaislyypekkiläisen laivaston 4. kesäkuuta Bukovin edustalla lyöden vastustajansa pakosalle.


title: Ruotsin merivoimat

text: Seuraava laivastojen kohtaaminen tapahtui 7. heinäkuuta Bornholmin ja Rügenin välillä. Taistelu ratkaisi Itämeren herruuden, joka siirtyi nyt Ruotsille. Meren herruutta ei kuitenkaan kyetty hyödyntämään maavoimien kärsittyä saman aikaisesti musertavan tappion Axtornassa.


title: Ruotsin merivoimat

text: Sodan päättyessä oli Ruotsin laivastossa kaikkiaan 87 alusta, mutta niistä ainoastaan noin puolet oli varsinaisia sotalaivoja loppujen ollessa aseistettuja kauppalaivoja. Muutaman seuraavan vuoden aikana lukumäärä kasvoi aina 120 alukseen.


title: Ruotsin merivoimat

text: Suurvalta-Ruotsi hankki 1600-luvulla suuren laivaston, jolla tavoiteltiin Itämeren herruutta. Lippulaiva Stora Kronan oli aikoinaan maailman suurimpia sotalaivoja. Ruotsin suurvalta-aseman päätyttyä 1700-luvun alussa suuresta laivastosta ei luovuttu. Avomerisodankäynnin ohella alettiin kuitenkin panostaa myös rannikkosodankäyntiin soveltuviin aluksiin. Ruotsin saaristolaivasto näytti tehonsa, kun taas avomerilaivaston suoritukset jäivät vaatimattomiksi. Ruotsin menetettyä Suomen vuonna 1809 Itämeren strateginen tilanne muuttui.


title: Ruotsin merivoimat

text: Suomen sodan jälkeen päädyttiin siihen, että Ruotsi ei kykene ylläpitämään yhtä suurta laivastoa kuin Venäjä. Tämä merkitsi Ruotsin laivaston merkityksen vähenemistä Itämerellä. Samoin katsottiin, että laivaston merkitys maataisteluihin oli rajallinen. Tämä johti rannikkolinnakkeiden rakentamiseen.


title: Ruotsin merivoimat

text: Ruotsin kruununprinssin entisen Napoleonin marsalkan Bernadotten ajama valtioliitto Ruotsin ja Norjan välillä toteutui 1814 personaaliunionina.


title: Ruotsin merivoimat

text:
Rannikkolaivasto ja avomerilaivasto yhdistettiin 1824 kuninkaalliseksi laivastoksi, mutta hallituksella ei ollut halua kunnostaa olemassa olevaa eikä hankkia uutta kalustoa. Vasta 1841 laivastolle hankittiin ensimmäinen höyrykäyttöinen alus "[HMS Thor (1841)|HMS Thor]]".
Siten laivastossa palveli edelleen 1850-luvun puolivälissä seitsemän täystakiloitua linjalaivaa, joihin ei oltu asennettu höyrykonetta. Nämä olivat "HMS Carl XIII" (1862), "HMS Prins Oskar" (1869), "HMS Gustaf den Store" (1868), "HMS Försiktigheten" (1876), "HMS Fäderneslandet" (1862), "HMS Manligheten" (1862) ja "HMS Dristigheten" (1876). Alusten nimen perässä on sulkuihin merkittynä palveluksesta poistovuosi. Lisäksi olivat 1824 vesille laskettu "HMS Carl XIV Johan" sekä 1856 vesille laskettu "HMS Stockholm", jotka varustettiin höyrykonein 1835 ja 1857.


title: Ruotsin merivoimat

text: Laivaston viimeinen purjelaivakauden fregatti 1862 vesille laskettu "HMS Vanadis" varustettiin jo valmistuessaan höyrykoneella ja potkurilla, jolloin se luokiteltiin höyryfregatiksi. Tämän jälkeen Ruotsin merivoimissa käytettiin seuraavan kerran fregatti nimitystä vasta 1950-luvulla.


title: Ruotsin merivoimat

text: Heinäkuussa 1862 Ruotsin merimimisteriksi tuli kreivi Baltzar von Platen (1804-1875), joka esitti laivaston jakamista kahtia. Varsinaisen laivaston tehtävänä oli puolustaa rannikkoa ja ulkosaaristoa ja siitä erotetun saaristotykistön () tehtävänä oli puolustaa sisävesireittejä sekä suuria järviä. Varsinaisessa laivastossa piti palvella nopeita potkurikorvetteja ja palvelukseen saapuvat monitorit. Saaristotykistön aluksilta vaadittiin pieni syväys, panssarointi sekä höyryvoima ja niiden tuli kyetä purjehtia Götankanavan läpi sekä kuljettamaan tarvittaessa tykkikalustoa. Niiden tehtävinä oli muun muassa suojata Karlsborgin linnakkeen sivusta sekä puolustaa Göteborgia ja Tukholmaa. Säätyvaltiopäivät hyväksyivät esitetyn suunnitelman 1865. Suunnitelmaan liittyen valmistettiin vuosina 1865-1871 neljä monitoritjotka olivat laivaston ensimmäiset raudasta valmistetut sekä kääntyvällä tykkitornilla varustetut alukset. Saaristotykistö lakkautettiin 1873 ja sen alukset liitettiin laivastoon.


title: Ruotsin merivoimat

text: Rannikkopanssarilaivojen eli pienen maan taistelulaivojen hankinnasta tehtiin päätös noin 1880 ja laivaston ensimmäinen alus "HMS Svea" laskettiin vesille 1885. Saman aikaisesti päätettiin hankkia torpedoveneitä, koska torpedot olivat mahdollistivat keveille aluksille kyvyn upottaa merkittävästi raskaampia aluksia. 1870-luvulla puolustusta siirrettiin linnakkeista ulommas miinoittamalla merialueita.


title: Ruotsin merivoimat

text: Rannikkotykistö () perustettiin 1. tammikuuta 1902 erilliseksi aselajiksi, kun Vaxholmeniin sijoitettu tykistö siirrettiin maavoimista sekä laivaston miinoitusjoukot ja Karlskronan laivastoasemaa suojannut tykistö siirrettiin laivastosta uuteen aselajiin. Laivasto ja rannikkotykistö muodostivat yhdessä merivoimat ().Ruotsi oli puolueeton ensimmäisessä maailmansodassa 1914-1918 ja laivasto hoiti pääosan puolueettomuuden valvonnasta. Kolme Sverige-luokan rannikkopanssarilaivaa valmistuivat materiaalien saatavuusongelmista huolimatta. Samoin laivastolle valmistui kaksi Wrangel-luokan hävittäjää ja seitsemän sukellusvenettä, mutta aluksia ei kuitenkaan valmistunut vuoden 1906 laivastosuunnitelman mukaista määrää. Kauppalaivasto kärsi kuitenkin sodan aikana suuria tappioita, kun kaikkiaan 270 kauppa-alusta tuhoutui ja noin 800 merimiestä sai surmansa.


title: Ruotsin merivoimat

text: Laivastolle perustettiin omat ilmavoimat perustamalla 1914 kolme lento-osastoa, joihin sijoitettiin pienehkö määrä erilaisia lentokoneita. Niiden tehtävänä oli lähinnä tiedustelu ja merialueiden valvonta. Laivaston ilmavoimat liitettiin 1925 maavoimien ilmavoimiin, jolloin muodostui varsinaiset ilmavoimat omaksi puolustushaarakseen.


title: Ruotsin merivoimat

text: Sotaan osallistuneiden maiden tekemän aselevon astuttua voimaan 1918 ihmiset olivat väsyneet sotaan, Ruotsin valtion talous oli huonossa kunnossa ja pääosa kansasta luotti siihen, että vasta perustettu Kansainliitto kykenee ylläpitämään rauhaa. Vuoteen 1922 mennessä laivasto oli rappeutumassa ja kolme vuotta myöhemmin vasemmiston saatua vallan parlamentissa aloitettiin voimakas supistaminen.


title: Ruotsin merivoimat

text: Sverige-luokan rannikkopanssarilaivat "HMS Gustav V", "HMS Drottning Victoria" ja "HMS Sverige" jatkoivat palvelustaan, mutta Svea-luokan aluksista oli poistunut käytöstä 1920 sukellusveneiden emälaivaksi muutettu "HMS Svea". "HMS Thulesta" tehtiin maalilaiva 1928. Monitoreista olivat palveluskäytössä ainoastaan kaksi Thordön-luokan (aikaisempi nimi John Ericsson-luokka) alusta ("HMS Tirfing" ja "HMS Thordön"), Gerda-luokan alus "HMS Gerda" ja Berserk-luokan alus "HMS Björn", jotka poistuivat käytöstä ennen toista maailmansotaa.


title: Ruotsin merivoimat

text: Ruotsi oli toisessa maailmansodassakin puolueeton, mutta sen laivasto valvoi merialueen ja siten puolueettomuuden loukkaamattomuutta. Lisäksi osa rannikon kohteista miinoitettiin ja rannikkotykistöä vahvennettiin maihinnousun estämiseksi. Sodan kuluessa laivastoa vahvistettiin valmistamalla 12 hävittäjää, 17 moottoritorpedovenettä, 20 sukellusvenettä, miinalaiva ja 38 miinanraivaajaa eli kaikkiaan 88 uutta alusta. Näiden lisäksi valmistui suuri joukko erilaisia apualuksia.


title: Ruotsin merivoimat

text: Puolueettomuuden valvontaan kuului miinoitusten valvonta, partiointi ja saattuepalvelus, joita tehtiin Ruotsin aluevesillä. Laivasto saattoi kaikkiaan 17000 alusta sodan aikana ja laski noin 4000 miinaa ja raivausestettä.


title: Ruotsin merivoimat

text: Rannikkotykistön merkitys kasvoi sodan aikana, koska sen tehtäviin lisättiin tukikohtien suojaamisen lisäksi maihinnousujen torjunta.


title: Ruotsin merivoimat

text: Toisen maailmansodan jälkeen laivaston aluksista muodostettiin kolme risteilijäosastoa ("HMS Tre Kronor", "HMS Göta Lejon" ja "HMS Gotland"). Vuoden 1958 puolustusselonteossa risteilijöistä päätettiin luopua ja niistä viimeinen "HMS Göta Lejon" myytiin 1970 Chilelle. Laivastoon kuului tämän jälkeen 24 hävittäjää ja fregattia, joiden tehtävänä oli toimia sekä pinta-aluksia että sukellusveneitä vastaan.


title: Ruotsin merivoimat

text: Merivoimat aloitti jo 1944 ohjuskokeet perustuen löydettyihin saksalaisiin V-2 ohjuksiin. Tästä huolimatta tykistö ja torpedot säilyivät pääaseina pinta-aluksia vastaan ja erilaiset heitteet sukellusveneitä vastaan. Ensimmäiset helikopterit aloittivat meripuolustuksessa 1950-luvun lopulla ja 1960-luvun alussa, kun Alouette ja Boeing-Vertol kopterit saatiin palvelukseen. Meri-ilmavoimista oli kiinteä osa meripuolustusta ja laivaston toimintaa, kunnes vuonna 1990 meri-ilmavoimien helikopterit liitettiin perustettuun erilliseen helikopteriaselajiin.


title: Ruotsin merivoimat

text: Rannikkotykistö varustettiin 1950-luvulla keveillä tulivoimaisilla aseilla. Raskas tykistö sijoitettiin vahvasti linnoitettuihin tuliasemiin.


title: Ruotsin merivoimat

text: Hallitus päätti 1972 lopettaa kauppameren suojaamisen merivoimien vaatimuksista, jolloin hävittäjät ja fregatit voitiin poistaa laivaston vahvuudesta. Näiden poisto laski laivaston kykyä toimia avomerellä, mutta uudet kevyet rannikkovesillä toimimaan kykenevät alukset mahdollistivat kuitenkin rannikkopuolustuksen. 1980-luvulla päätös osoittautui virheelliseksi sukellusveneiden torjuntakyvyn puutteena, mikä todennettiin toistuvina sukellusvenehavaintoina aluevesillä. Laivastolle hankittiin korvetteja, joiden tärkeimpänä tehtävänä on sukellusveneidentorjunta sekä miinanraivaus ja pintatorjuntakyky. Aluksilla on myös parempi merikelpoisuus kuin keveillä veneillä.


title: Ruotsin merivoimat

text: Vuoteen 1937 saakka hallitsija oli virallisesti merivoimien komentaja. Vuonna 1937 luotiin merivoimien komentajan ) virka, jonka haltija johtaa merivoimia rauhan aikana. Virkaa on hoitanut normaalisti vara-amiraali. Nimike poistettiin käytöstä vuoden 1994 organisaatiomuutoksessa ja nykyisin laivastoa johtaa merivoimien esikuntapäällikkö (), joka edusti merivoimia muodostetussa yliesikunnassa (). Tehtävä nimike muuttui 1998 merivoimien ylitarkastajaksi () ja edelleen 2003 merivoimien tarkastajaksi ().Rauhan aikana merivoimat koostuu tukikohdista, laivueista ja rykmenteistä. Joukkojen vahvuus on laskenut kylmän sodan päätyttyä tehtyjen puolustusselontekojen seurauksena.


title: Ruotsin merivoimat

text: Laivaston muodostavat Karlskronaan sijoitetut 1. sukellusvenelaivue ja 3. laivue sekä Bergaan sijoitettu 4. laivue. Maihinnousujoukkoihin kuuluu Bergaan sijoitettu 1. merijalkaväkirykmentti. Merivoimilla on vain yksi tukikohta Karlskrona, jolla on osastot Bergassa, Göteborgissa ja Skredsvikissä.Laivaston päätukikohdat ovat olleet vuodesta 1680 alkaen Karlskrona yhdessä Tukholman kanssa sekä Göteborg. Pienempiä tukikohtia ovat muun muassa Gotlannin pohjoiskärjessä oleva Fårösund ja Pohjanlahden puolessa välissä oleva Hemsö.


title: Adelaiden–Darwinin rautatie

text: Adelaiden–Darwinin rautatie () on pohjois–eteläsuuntainen Australian mantereen poikki kulkeva rautatieosuus, joka yhdistää Etelä-Australian osavaltiossa sijaitsevan Adelaiden kaupungin Pohjoisterritoriossa sijaitsevaan Darwinin kaupunkiin.


title: Adelaiden–Darwinin rautatie

text: Rautatien viimeisen, Alice Springsin ja Darwinin välisen osuuden rakennustyöt aloitettiin heinäkuussa 2000 ja työ saatettiin päätökseen 17. syyskuuta 2003. Liikenteelle radan pohjoinen osuus avatiin tammikuussa 2004. Laajennustyön suoritti AustralAsia Rail Corporation, jonka tehtävänä on rakentaa, liikennöidä, omistaa ja lopuksi siirtää rataosuuden omistus Australian liittovaltiolle ().


title: Adelaiden–Darwinin rautatie

text: Rataosuudella liikennöivät Great Southern Railwayn operoima henkilöjuna "The Ghan", sekä FreightLinkin operoimat tavarajunat.


title: Adelaiden–Darwinin rautatie

text: Alun perin rataosuus Port Augustasta Alice Springsiin rakennettiin kapearaiteisena, jolloin sen raideleveys oli 1 067 mm.Port Augustan ja Alice Springisin välinen rautatie rakennettiin mutkikkaaksi ja se aiheutti ongelmia junien myöhästelyjen vuoksi. Usein myöhästelyt johtuivat äkkitulvista, jotka tuhosivat ratapengertä ja rautatiesiltoja. Rautatie päätettiin rakentaa kokonaan uusiksi ja suoremmaksi, noin 150 kilometriä alkuperäistä lännemmäksi. Samalla raideleveys muutettiin normaaliraideleveydeksi (1 435 mm).Vuonna 2000 Pohjoisterritorion ja Etelä-Australian hallitusten omistama AustralAsia Rail Corporation voitti Asia Pacific Transport Consortiumin kilpailuttaman sopimuksen Alice Springsin ja Darwinin välisen rautatien rakentamisesta. Kilpailutusehtojen mukaan AustralAsia Rail Corporationin tehtävän oli rakentaa rautatie Alice Springsin ja Darwinin välille, liikennöidä sillä ja lopuksi siirtää rautatien omistus määräajan päätyttyä takaisin Asia Pacific Transport Consortiumille.


title: Adelaiden–Darwinin rautatie

text: Australian hallitus rahoitti rautatien rakentamista 165 miljoonan Australian dollarin avustuksella. Lisäksi Pohjoisterritorion hallitus rahoitti rakentamista 165 miljoonalla ja Etelä-Australian hallitus 150 miljoonalla Australian dollarilla. Hallitukset rahoittivat myöhemmin suoraan Asia Pacific Transport Consortiumia kukin noin 26 miljoonalla, yhteensä 79 miljoonalla dollarilla.


title: Adelaiden–Darwinin rautatie

text: Rataosalla liikennöivät Great Southern Railwayn "The Ghan" -henkilöjunavuoron lisäksi rataa käyttävät pääasiassa FreightLinkin tavarajunat. Kesäkuussa 2008 FreightLink päätti yhden viikoittaisen tavarajunavuoron lisäämisestä kasvaneen kysynnän vuoksi, kasvattaen junatarjonnan kuuteen pitkänmatkan tavarajunapariin viikossa.


title: American Forces Network

text: American Forces Network (AFN) on Yhdysvaltain asevoimien radio- ja televisioyhtiön United States Armed Forces Radio and Television Service (AFRTS) luoma brändi yhtiön maailmanlaajuiselle yleisradiotoiminnalle. Sen entinen nimi oli "Armed Forces Network".


title: American Forces Network

text: AFN toimii Yhdysvaltain puolustusministeriön alaisuudessa ja sen toimintaa ohjaa OASD-PA (Assistant Secretary of Defense for Public Affairs). Käytännössä AFN:ää pyörittää armeijan henkilöstö, joskin siviilejä on joissakin teknisissä ja tuotannollisissa tehtävissä. Vuodesta 1991 alkaen koko henkilökunta on koulutettu Marylandissa sijaitsevassa Defense Information Schoolissa. AFN:n johtajana toimi Allison Barber 20. lokakuuta 2008 saakka.


title: American Forces Network

text: AFN:n toiminta alkoi vuonna 1942, jolloin Yhdysvaltain sotaministeriö (United States Department of War) perusti armeijan radioyhtiön Armed Forces Radio Service (AFRS). Televisiotoiminta liitettiin mukaan vuonna 1954, jolloin pilottiasema Limestonessa Mainessa aloitti toimintansa.


title: American Forces Network

text: Toisen maailmansodan jälkeen AFN perusti useita asemia ja lähettimiä Eurooppaan. Pääpaino oli Länsi-Saksassa ja asemia oli myös ainakin Alankomaissa, Islannissa, Italiassa ja Kreikassa. Muissa maanosissa asemia on ollut ainakin Diego Garcian atollilla, Etelä-Koreassa, Etelämantereella, Grönlannissa, Guamilla, Iranissa šaahin aikana, Japanissa, Johnstonin atollilla, Kanadassa, Kuubassa, Marshallinsaarilla, Midwaysaarilla, Puerto Ricossa, Taiwanissa, Turkissa ja Waken atollilla.


title: American Forces Network

text: Oman ohjelmatuotantonsa lisäksi AFN esittää kaupallisten verkkojen ohjelmistoja, joista mainokset on korvattu ei-kaupallisilla tiedotteilla.


title: Kinnarpyöli

text: Kinnarpyöli () on kylä entisen Halikon kunnan alueella Länsi-Salossa. Kylä sijaitsee Sauvontien varrella 110-tien eteläpuolella.


title: Kinnarpyöli

text: Valtaosa Kinnarpyölin maastosta on korkeaa metsäistä ja mäkialuetta. Yhdellä mäellä sijaitsee kaksi pronssikautista hautaröykkiötä, joiden lounaispuolella on pieni Katariinanlammi. Kinnarpyölin pohjoisrajana toimii Aroniitynoja, joka yhdistyy etelään virtaavan Vainionjokeen, joka muodostaa kylän itärajan. Kylän maasto tasoittuu Sauvontien kohdalla, jonne Kinnarpyölin rakennuskanta on sijoittunut. Sauvontiestä maasto muuttuu tasaiseksi peltomaisemaksi, joka laskee Vainionjokeen.


title: Kinnarpyöli

text: Kinnarpyöli on ollut osana mannerta jo pronssikaudella, jolloin Purilanjoenlahti oli lähellä nykyisen kylän aluetta. Alueella on ainakin pronssikaudella ollut jo asutusta, mistä kertoo kaksi mäen päällä sijaitsevaa hiidenkiuasta. Itse Kinnarpyöli on kuitenkin vasta ruotsalainen uudisasutuskylä, josta ensimmäinen maininta on 1560-luvulta. Kinnarpyölin päätilasta alettiin lohkoa uusia tiloja 1900-luvun alussa.


title: Surukuku

text: Surukuku ("Lachesis muta") on iso Etelä- ja Keski-Amerikassa tavattava myrkkykäärme. Se kuuluu kyykäärmeiden heimoon ja on heimonsa kookkain edustaja. Se onkin purressaan yksi vaarallisimmista käärmeistä. Myrkky johtaa nopeasti kuolemaan, ellei uhri saa seerumiruisketta välittömästi. Surukuku on kuitenkin luonteeltaan laiska ja rauhallinen, eikä kovin helposti pure ihmistä. Surukuku on saanut kunnioitusta herättävän kokonsa ja vaarallisuutensa johdosta lempinimen "viidakon herra". Surukuku voi elää yli 20 vuotta. Brasilian koillisrannikolla elää erittäin uhanalainen alalaji "Lachesis muta rhombeata".


title: Surukuku

text: Surukuku voi kasvaa 4 metrin pituiseksi ja 5 kilon painoiseksi. Ruumiin poikkileikkaus on kolmiomainen ja sitä peittää karheat, pahkamaiset suomut. Pää on iso ja kolmiomainen, jonka suomut ovat pieniä ja epäsäännöllisiä. Silmien pystysuorat pupillit soveltuvat hyvin hämärään. Sillä on erittäin suuret myrkkyhampaat ja myrkkyrauhaset. Surukukun selkäpuolta koristavat tummanruskeat tai mustat vinoneliöt, muuten se on vaaleanruskea. Väritys kätkee sen hyvin sademetsän pohjan lehtikarikkeeseen. Silmistä leukaan kulkee musta juova. Hännän päässä on lyhyt piikki.


title: Surukuku

text: Surukuku elää tropiikin sademetsissä ja vuorten alarinteiden metsissä, jossa vuotuinen sademäärä on vähintään 2000-4000 mm. Se ei siedä suoraa auringonpaistetta vaan vaatii lämpimän ja kostean ilmaston. Siten Etelä-Amerikan sademetsät ovat mitä parhainta elinympäristöä surukukulle.


title: Surukuku

text: Surukukun pääravintoa ovat erilaiset jyrsijät, mutta sen ruokalistalle päätyy myös lintuja ja matelijoita. Se väijyy öisin aluskasvillisuudessa iskeäkseen ohikulkevan uhrin. Surukuku havaitsee saaliin lämpöaistinsa avulla, joka sijaitsee sieraimen ja silmän puolivälissä olevassa kuopassa. Tämä lämpösäteilyä aistiva elin on yhteinen piirre koko alaheimolle. Elin reagoi hyvin herkästi lämpötilan muutoksiin. Mahdollisesti käärme erottaa saaliin hahmon samalla tavalla kuin me infrapunalla. Laboratorio-olosuhteissa on voitu osoittaa, että käärme pystyy iskemään tarkasti saaliiseen, vaikka sen näkö- ja hajuaistin käyttö estetään. Surukuku iskee, kun saalis on tarpeeksi lähellä. Se upottaa myrkkyhampaansa uhriin ja ruiskuttaa myrkkyannoksensa. Myrkky vaikuttaa verenkiertoelimissä aiheuttaen kuolettavan sydänkohtauksen. Muiden käärmeiden tavoin surukukun leukanivelet joustavat, mikä mahdollistaa isonkin saaliin nielemisen. Ruokatorven lihakset kuljettavat saalista pikkuhiljaa vatsaan, missä ruoansulatusnesteet aloittavat työnsä. Jopa luut ja karvat sulavat osittain; loput poistuvat ulosteen mukana.


title: Surukuku

text: Lisääntymiskauden alkaessa erakkoina elävät käärmeet alkavat etsiä itselleen kumppania. Tehtävä ei vaadi surukukulta paljoa hyvän hajuaistin ja käärmeiden jättämien hajujälkien takia. Koiras tekee aloitteen sivelemällä lähestymisen jälkeen naaraan leukaa päällään. Naaraan myöntyessä pari kietoutuu toistensa ympärille ja aloittavat monimutkaisen kosinnan, joka lopulta päätyy paritteluun. Naaras munii maassa olevaan kuoppaan kymmenkunta isoa, valkeaa munaa. Se peittää munat kostealla maalla oikean lämpötilan ylläpitämiseksi. Useimmista käärmeistä poiketen naaras kiertyy itse pesyeensä ympärille hautoen ja varjellen sitä. Munat kuoriutuvat kahden kuukauden kuluttua. Poikaset rikkovat nahkamaisen munankuoren tehtävään erikoistuneella munahampaalla, joka putoaa pois yläleuasta pian kuoriutumisen jälkeen. Poikaset ovat kehittyneitä ja pystyvät heti saalistamaan. Sukukypsäksi surukuku tulee kahden vuoden iässä. Surukuku on kuoppakyiden alaheimon ainoa muniva laji; muut lajit synnyttävät eläviä poikasia.


title: Samae Koskinen

text: Samae Koskinen (oikealta nimeltään Sami Koskinen, s. 16. lokakuuta 1978 Riihimäki) on suomalainen laulaja-lauluntekijä. Soolotuotannon lisäksi hän on Sister Flo -yhtyeen perustajajäsen ja keulakuva.


title: Samae Koskinen

text: Koskinen teki ensimmäisen sooloalbuminsa "Vol. 1" sanoitukset yhteistyössä nykyrunoilijoiden ja -kirjailijoiden kanssa. Tekijöinä olivat muun muassa Inka Nousiainen, Sanna Karlström, Tomi Kontio ja Kauko Röyhkä. "Elossa"-levylle Koskinen halusi kirjoittaa tekstejä myös itse, ja ne syntyivät hänen ja Röyhkän yhteistyönä. Samae Koskinen muodostaa Jussi Lehtisalon kanssa death metal/hard rock yhtyeen Arkhamin Kirjasto. Hän on myös soittanut Kauko Röyhkän livekokoonpanossa ja Kauko Röyhkän ja Riku Mattilan yhteislevyllä "Kaksi lensi tuulen mukaan". Koskisen laulu ”Hyvä päivä” valittiin Radio Helsingin kesähitiksi 2013.


title: Samae Koskinen

text: Samae Koskinen on vieraillut muun muassa Sauruksen "Elossa"-albumilla ja Ruger Hauerin "Erectus"-albumilla, kirjoittanut tekstejä Anna Puulle ja tuottanut muun muassa Circleä ja Jarkko Martikaista.


title: Samae Koskinen

text: Samae Koskinen kirjoitti ylioppilaaksi Hyvinkään yhteiskoulun lukiosta. Hän asuu Henna-vaimonsa kanssa Helsingin Herttoniemessä. Huhtikuussa 2013 Koskisesta tuli poikalapsen isä.


title: Ĉ

text: Ĉ/ĉ on latinalainen aakkonen, joka kuuluu esperanton aakkosiin. Sen äännearvo on soinniton postalveolaarinen affrikaatta (, englannin ch">). Erikoismerkittömässä ympäristössä se korvataan usein, muiden esperanton sirkumfleksillisten kirjainten tavoin, kirjanyhdistelmällä "cx".


title: Luettelo Iron Maiden -tribuuttialbumeista

text: Tämä on luettelo Iron Maidenille myönnetyistä tribuuttialbumeista. Ensimmäinen Iron Maidenille julkaistu tribuuttialbumi oli "Transilvania 666", joka julkaistiin 16. lokakuuta 1999.


text: "Transilvania 666" ilmestyi vuonna 1999. Coverit tekivät espanjalaiset artistit.


text: "Numbers from the Beast" on tribuuttialbumi Iron Maidenille vuodelta 2005. Se juhlisti yhtyeen 25-vuotispäivää yhtyeen samannimisestä debyyttialbumista. Albumilla on tunnettuja heavy metal -nimiä. Albumin tuotti Bob Kulick ja Brett Chassen. Kansikuvan piirsi Eddie the Headin keksijä Derek Riggs. Kolmannella levyllä esiintyy Iron Maidenin entinen laulaja Paul Di'Anno, joka lauloi kappaleen alkuperäisen version.


text: "Slave to the Power" julkaistiin 7. maaliskuuta 2000 ja se nauhoitettiin 22. toukokuuta 1998–2. syyskuuta 1999.


text: "A Tribute To The Beast" julkaisija vuonna 2002 Nuclear Blast.


text: "A Tribute To The Beast Vol.2" julkaisija vuonna 2003 Nuclear Blast.


text: "Maiden Heaven" julkaistiin 16. heinäkuuta 2008 ilmaiseksi "Kerrang!:in" 1219. numeron kanssa. Sitä on kuvailtu "meidän tribuutiksi Iron Maidenille" ja sisältää covereita yhtyeiltä Metallica, Avenged Sevenfold, Coheed & Cambria, Trivium, Machine Head ja Dream Theater.


text: "Kerrang!" järjesti kilpailun 14. toukokuuta–26. toukokuuta päättääkseen miltä albumin kansi näyttää. Kilpailussa osallistujan joutui lähettämään lehdelle oman kantensa, joista yksi valittiin tribuutin kanneksi.


text: 18. kesäkuuta paljastui tieto, että Bogotasta kotoisin oleva Felipe Franco voitti kilpailun ja hänen teoksensa (Eddie palavana enkelinä) pääsisi lehden nettisivuille ja tribuutin kanteen.


title: Ketjukyy

text: Ketjukyy eli russellinkyy ("Daboia russelii", aik. "Vipera russellii") on kyykäärmeiden heimoon kuuluva myrkkykäärme. Se aiheuttaa Aasiassa runsaasti kuolemantapauksia varsinkin alueilla, joilla lääkintäpalvelut ovat kaukana ja olot muutenkin alkeelliset. Sitä tavataan Intian, Sri Lankan, Burman ja Thaimaan alueella. Ketjukyy on pohjaväriltään puna- tai kastanjanruskea ja sen selkäpuolta koristavat mustat, vaaleareunaiset läiskät. Pituudeltaan ketjukyy voi olla enimmillään 175 cm pitkä. Se on yöaktiivinen ja syö pikkulintuja, sammakkoeläimiä ja liskoja. Huolimatta saaliseläinten pienestä koosta, sen myrkky on erittäin voimakasta ja yksi purema riittää tappamaan aikuisen ihmisen. Myrkky hyydyttää veren todella nopeasti. Uhri tarvitsee nopeasti vasta-aineruiskeen pureman jälkeen.


title: Rosary

text: Rosary on The Gambitin esikoisalbumi, joka julkaistiin marraskuussa 2007. "Rosary" -sanalla viitataan rukousnauhaan. Albumia on työstetty Suomen lisäksi Yhdysvalloissa ja siltä on julkaistu singleinä kappaleet "5-0 (Don't Stop)", "G.A.M.B.I.T." ja "Snake Styles".


title: Luettelo sosiologian käsitteistä

text: Tämä on luettelo sosiologian käsitteistä. Monet sosiologian käsitteistä ovat kiistanalaisia, eikä niistä olla yksimielisiä.


title: Luettelo sosiologian käsitteistä

text:
aate
– Abilenen paradoksi
– AGIL
– aikalaisdiagnoosi
– aineistolähtöinen teoria
– alakulttuuri
– altruismi
– animismi
– anomia
– antipositivismi
– antisemitismi
– antropologia
– arkitieto
– artikulaatiotyö
– arviointitutkimus
– arvo
– asenne
– assimilaatio (sosiologia)
– autoritaarinen persoonallisuus


title: Luettelo sosiologian käsitteistä

text:
backlash
- behaviorismi
– byrokratia


title: Luettelo sosiologian käsitteistä

text: Chicagon sosiologinen koulukunta


title: Luettelo sosiologian käsitteistä

text:
dekonstruktio
– demografia
– demokratia
– diskurssi
– diskurssianalyysi
– distinktio
– dramaturginen sosiologia
– dystopia


title: Luettelo sosiologian käsitteistä

text:
eksogamia
– elitismi
– elämismaalilma
– elämäntapa
– emergenssi
– empiirinen tutkimus
– enkulturisoituminen
– ennakkoluulo
– erityisestävyys
– etninen ryhmä
– etnografia
– etnometodologia
– etnosentrismi
– evoluutiopsykologia
– exurb


title: Luettelo sosiologian käsitteistä

text:
feminismi
– fenomenologinen sosiologia
– feodalismi
– fetisismi
– funktionalismi


title: Luettelo sosiologian käsitteistä

text:
Gemeinschaft-yhteisö
– gender
– Gesellschaft-yhteisö
– getto
– globalisaatio


title: Luettelo sosiologian käsitteistä

text:
haaremi
– habitus
– habitus
– hegemonia
– heimo (kansatiede)
– henkilöpalvonta (sosiologia)
– henkimaailma
– hermeneutiikka
– heuristiikka
– hierarkia
– historia
– homofobia
– homoseksuaalisuus
– hypoteesi


title: Luettelo sosiologian käsitteistä

text:
identiteetti
– ideologia
– ikärakenne
– instituutio
- integraatio
– itsemurha


title: Luettelo sosiologian käsitteistä

text:
joukkoitsemurha
– joukkoliike
– joukkotiedotusväline


title: Luettelo sosiologian käsitteistä

text:
kansalaisuskonto
– kansalaisuus
– kansalaisyhteiskunta
– kansallisvaltio
– kapitalismi
– karismaattinen johtajuus
– kaupungistuminen
– kausaliteetti
– keskustelunanalyysi
– kieliasenne
– koe
– kollektiivinen representaatio
– kommunitarismi
– konflikti
– konsensus
– konservatismi
– koulutusjärjestelmä
– kriittinen realismi
– ksenofobia
– kulttuuri
– kulttuurinen pääoma
– kulttuurintutkimus
– kulttuurirelativismi
– kysely


title: Luettelo sosiologian käsitteistä

text:
laadullinen tutkimus
– lahjatalous
– lahko
– liberalismi
– luottamus
– lääketieteellinen malli


title: Luettelo sosiologian käsitteistä

text:
maaltamuutto
– maatalousyhteiskunta
– maine (yhteiskunta)
– makrososiologia
- marginalisaatio
– marxilaisuus
– materialistinen historiankäsitys
– medikalisaatio
– metodologinen holismi
– mikrososiologia
– modernisaatio
– monikulttuurisuus
– myöhäismoderni


title: Luettelo sosiologian käsitteistä

text:
nationalismi
– normaalibiografia
– normi (sosiologia)
– normi


title: Luettelo sosiologian käsitteistä

text:
oikeudenmukaisuus
– oikeussosiologia
– organisaatio


title: Luettelo sosiologian käsitteistä

text:
palveluyhteiskunta
– paradigma
– patriarkaatti
– perhe
– perinne
– piilo-opetussuunnitelma
– Pluralismi
– poikkeavuus
– poliittinen taloustiede
– politiikka
– positivismi
– postmoderni
– poststrukturalismi
– pragmatismi
– pääoma


title: Luettelo sosiologian käsitteistä

text:
radikaali sosiologia
– rakenne
– rasismi
– reduktionismi
– relativismi
– riskiyhteiskunta
– ristipaine
– rituaali
– rooli
– rotu
– ryhmä


title: Luettelo sosiologian käsitteistä

text:
sanktio
– Sapirin–Whorfin hypoteesi
– seksismi
– semiotiikka
- separaatio
– sopimusyhteiskunta
– sosiaalinen fakta
– sosiaalinen järjestys
– sosiaalinen konstruktionismi
– sosiaalinen liikkuvuus
– sosiaalinen pääoma
– sosiaalinen rakenne
– sosiaalinen status
– Status
– sosiaalinen toiminta
– sosiaalinen verkostoanalyysi
– sosiaalinen vieraantuminen
– sosiaalipsykologia
– sosialisaatio
– sosialismi
– sosiobiologia
– sosiogrammi
– sosiokulttuurinen innostaminen
– sosiologia
– sosiologinen mielikuvitus
– sosiologinen perspektiivi
– sotilassosiologia
– stereotyyppi
– stigma-ilmiö
– stratifikaatio
– sukulaisuus
– sukupolvi
– sukupuolirooli
– symbolijärjestelmä
– symbolinen interaktionismi
– symbolinen pääoma
– syrjäytyminen
– systeemiteoria


title: Luettelo sosiologian käsitteistä

text:
tabu
– talous
– taloussosiologia
– taloustiede
– tapaustutkimus
– tasa-arvo
– taylorismi
– teollistuminen
– teollisuusyhteiskunta
– teoria
– tiede
– tiedonsosiologia
– tieteellinen realismi
– tieteensosiologia
– tietoteoria
– tietoyhteiskunta
– toimijuus
– toiminta
– toimintateoria
– toimintatutkimus
– toinen moderni
– totaalinen instituutio
– totalitarismi
– toteemi
– totemismi
– tutkimus
– työ
– työnjako
– työttömyys
– työvoima


title: Luettelo sosiologian käsitteistä

text:
uhriton rikos
– uskonto
– utopia


title: Luettelo sosiologian käsitteistä

text:
vallankumous
– valta
– valtio
– verkosto
– Westermarck-efekti
– Westermarck-seura
– voimaantuminen
– vähemmistö
– vähemmistöryhmät
– väärä tietoisuus


title: Luettelo sosiologian käsitteistä

text:
ydinperhe
– yhteiskunta
– yhteiskuntaluokka
– yhteiskuntateoria
– yhteisö
– yleisestävyys


title: Kenttäkyy

text: Kenttäkyy ("Vipera ursinii") on eurooppalainen kyykäärmeiden heimoon kuuluva myrkkykäärme. Sitä pidettiin pitkään kyyn ("Vipera berus") alalajina, mutta on myöhemmin todettu omaksi lajikseen.


title: Kenttäkyy

text: Kenttäkyytä tavataan Kaakkois-Ranskassa, Italiassa ja Balkanilla. Ukrainassa ja Kaukasuksella elää ulkonäöltään hieman poikkeava alalaji, arokyy ("Vipera ursinii renardi"). Kenttäkyy muistuttaa tavallista kyytä aina sahalaitakuviotaan myöten, mutta sen pää on pienempi eikä niin selvästi erottuva. Lisäksi kenttäkyy on tavallista kyytä pienempi kooltaan, enintään 60 cm pitkä, tavallisen kyyn kasvaessa toisinaan yli 90 cm:n pituiseksi. Kenttäkyy ei ole myöskään yhtä myrkyllinen kuin tavallinen kyy.


title: Robert Cochran

text: Robert ”Bob” Cochran on televisiotuottaja, joka tunnetaan parhaiten televisiosarja "24:n" luojana yhdessä Joel Surnowin kanssa.


title: Robert Cochran

text: Cochran käsikirjoitti 1987–1988 kaksi jaksoa televisiosarjaan "L.A. Law". Kahtena seuraavana vuonna hän oli käsikirjoittamassa sarjaa "Viinitila Falcon Crest". Vuonna 1991 hän toimi myös sarjojen "Sons and Daughters" ja "The Antagonists" käsikirjoittajana sekä sarjan "The Commish" tuottajana ja käsikirjoittajana. Cochran tuotti 1995 sarjaa "Kunnian miehet", johon hän käsikirjoitti kolme jaksoa. Vuosina 1997–2001 Cochran oli luovana konsulttina sarjassa "La Femme Nikita". Hän myös käsikirjoitti sarjaan 13 jaksoa. Vuonna 2001 hän käsikirjoitti minisarja "Attilan" ja loi televisiosarja "24:n", jonka tuottajana hän on alusta asti toiminut. Cochran on käsikirjoittanut 17 jaksoa "24:ään". Tämän jälkeen hän on tuottanut ja käsikirjoittanut vuonna 2007 sarjaa "Company Man", tuottanut ja käsikirjoittanut pilottijakson sarjaan "The Call" ja vuonna 2008 tuottanut sarjaa "The Madness of Jane". Hän on myös ollut mukana käsikirjoittamassa "24:stä" elokuvaa, jonka tuotantoa ei ole kuitenkaan aloitettu.


title: Robert Cochran

text: Cochran on voittanut 2002 Emmy-palkinnon parhaasta draamasarjan käsikirjoituksesta yhdessä Joel Surnowin kanssa. Seuraavana vuonna hän oli voittamassa Yhdysvaltain tuottajakillan parhaan draamasarjan tuottajan palkintoa yhdessä muiden 24:n tuottajien kanssa. Vuonna 2006 "24:n" tuottajatiimi voitti Monte Carlon TV-festivaaleilla parhaan kansainvälisen tuottajan palkinnon ja Emmy-palkinnon parhaasta draamasarjasta.


title: Marshall Johnston

text: Marshall Marshall Johnston (s. 6. kesäkuuta 1941, Birch Hills, Saskatchewan) on entinen kanadalainen jääkiekkoilija ja valmentaja. Laitahyökkääjänä pelannut Johnston pelasi seitsemän kautta NHL:ssä Minnesota North Starsissa ja California Golden Sealsissa sekä valmensi viisi kautta NHL:n joukkueita California Golden Seals, California Seals, Colorado Rockies ja New Jersey Devils.


title: Marshall Johnston

text: Johnston oli All-American - pelaaja University of Denverin vahvuudessa ennen NHL-uraansa ja valmensi sittemmin Pioneersia (1977–1981). Hän kuului Kanadan maajoukkueeseen olympiaturnauksissa 1964 ja 1968.


title: Marshall Johnston

text: Hän oli Ottawa Senatorsin general manager vuodesta 1999 vuoteen 2002.


title: Marshall Johnston

text: Hän on pelaajatarkkailun johtaja Carolina Hurricanesissa.


title: Marshall Johnston

text: Marshall Johnston pelasi ensimmäisen kautensa NHL:ssä liigan laajenemiskaudella 1967–68. Hän pelasi Minnesotassa neljä rikkonaista kautta ja siirtyi sitten California Golden Sealsin organisaatioon kaudeksi 1971–72.


title: Marshall Johnston

text: Marshall Johnston valmensi Sealsia 1973–74 js 1974–75 ennen siirtymistä University of Denverin joukkueeseen, jota palveli apuvalmentajana kahden ja päävalmentajana neljän kauden ajan. Hän palasi NHL:ään Colorado Rockiesin apuvalmentajana kaudeksi 1981–82 ja eteni vielä saman kauden aikana vastuuvalmentajaksi. Seuraavalla kaudella organisaatio muutti New Jerseyhyn ja Johnston palveli kaksi seuraavaa kautta apuvalmentajana.


title: Bob Cochran

text: Bob Cochran on seuraavien henkilöiden nimi:


title: Satsuki Yukino

text: Satsuki Yukino ( "Yukino Satsuki", oikealta nimeltään Yuki Inoue , s. 25. toukokuuta 1970 Ōtsu) on japanilainen ääninäyttelijä, joka tunnetaan animesarjoista, kuten "Inuyasha", "Bleach", "Full Metal Panic!", "Higurashi no Naku Koro ni", "Love Hina" ja "Trigun".


title: Satsuki Yukino

text: Hän on ääninäytellyt urallaan yli 160 animessa.


title: Pesusieni

text: Pesusieni ("Spongia officinalis") on sarveispiisieniin kuuluva sienieläin. Pesusieniä esiintyy pääasiassa Välimeressä. Merenpohjassa elävä pesusieni on väriltään harmaa ja muodoltaan möhkälemäinen.


title: Pesusieni

text: Pesusieni on saanut nimensä kaupallisen käyttötarkoituksensa mukaan; pesusieniä pyydystetään pohjaharoilla tai sukeltamalla ja käytetään pesuvälineenä. Nykyään suuri osa myytävästä pesusienestä on kuitenkin viljeltyä. Pesusienen nimellä myydään myös vaahtomuovista valmistettuja "sieniä".


title: Pesusieni

text: Toukokuussa 2016 löytyi Tyyneltämereltä Havaijin ja Midwaysaarten väliseltä Papahānaumokuākean merialueelta noin 2,1 kilometrin syvyydestä maailman suurin pesusieni, joka on yli 3,5 metriä leveä ja yli 2 metriä pitkä. Se on mahdollisesti myös maailman vanhin eläin.


title: Pesusieni

text: Pesusieni on hermafrodiitti. Eri puolilla pesusientä jotkut solut alkavat kasvaa huomattavan suuriksi viereisten solujen ruokkimina, ja osasta tulee munasoluja. Toiset solut puolestaan jakautuvat, kunnes ne muodostavat suuren määrän erittäin pieniä soluja, jotka kypsyvät siittiöiksi. Kypsyttyään siittiöt poistuvat purskahduksena pesusienestä ja uivat meressä kunnes löytävät toisen yksilön. Virran johdattamina ne uivat sisään pesusienen huokosista, jonka jälkeen ne etsiytyvät munasolun luokse, jonka yksi siittiöistä hedelmöittää.


title: Pesusieni

text: Hedelmöittynyt munasolu jakaantuu useita kertoja muodostaakseen alkion. Alkion kehityttyä toukaksi se poistuu pesusienestä, ui noin vuorokauden ajan ja laskeutuu merenpohjalle. Kiinnityttyään merenpohjaan toukka alkaa kehittyä pesusieneksi.


title: Dendermonden päiväkotipuukotukset

text: Dendermonden päiväkotipuukotukset tapahtuivat 23. tammikuuta 2009 Belgiassa Dendermondessa Brysselin pohjoispuolella. Aamulla kello kymmenen paikallista aikaa kasvonsa mustavalkoiseksi maalannut 20-vuotias Kim De Gelder soitti paikallisen päiväkodin ovikelloa. Rynnättyään sisään mies aloitti puukotukset kahdessa kerroksessa. Puukotuksissa kuolivat 6- ja 9-kuukautiset vauvat sekä 54-vuotias lastenhoitaja Marita Blindeman.Päiväkotitappaja puhuu viimein, Iltalehti 27.1.2009 Lisäksi toistakymmentä henkilöä loukkaantui. Pidätettäessä De Gelderillä oli mukanaan lista, jossa oli kolmen päiväkodin nimet, joihin hän ilmeisesti suunnitteli hyökkäystä.


title: Dendermonden päiväkotipuukotukset

text: De Gelderin tunteneet henkilöt ovat kuvailleet tätä epäkypsäksi, ujoksi ja erakoksi. Hänen on kerrottu olevan kauhuelokuvien ja videopelien fani. De Gelder ei menestynyt sairaanhoitajaopinnoissaan ja työskentelikin supermarketissa, missä tosin lopetti useita kuukausia ennen puukotuksia.


title: Dendermonden päiväkotipuukotukset

text: Päiväkotipuukotuksia tutkittaessa De Gelderiä alettiin epäillä 16. tammikuuta 2009 tapahtuneesta 73-vuotiaan Elza Van Raemdonckin puukotuksesta Dendermonden läheisyydessä. De Gelder myönsi sittemmin surmanteon.


title: Dendermonden päiväkotipuukotukset

text: Vuonna 2013 aloitetussa oikeudenkäynnissä De Gelderiä syytettiin neljästä murhasta ja 25:stä murhan yrityksestä. Asianajajansa mukaan De Gelder ei ollut mielenvikaisuuden vuoksi vastuussa teoista.


title: Dendermonden päiväkotipuukotukset

text: Kaksitoistajäseninen valamiehistö katsoi maaliskuussa 2013, että De Gelder ei ollut mielisairas, ja tuomitsi hänet elinkautiseen vankeuteen.


title: Lili

text: Lili voi tarkoittaa ainakin seuraavia:


title: Campofilone

text: Campofilone on kunta Fermon maakunnassa Marchen alueella Italiassa. Paikkakunta on noin 60 kilometriä Anconasta lounaaseen ja noin 30 kilometriä Ascoli Picenosta koilliseen. Campofilonen naapurikuntia ovat Altidona, Lapedona, Massignano, Montefiore dell'Aso ja Pedaso.


title: Campofilone

text: Campofilonen väkiluku oli vuoden 2015 lopussa 1 916. Kunnan alue on 12 neliökilometriä.


title: Elisabetin silta

text: Elisabetin silta () on Tonavan ylittävä silta Unkarissa Budapestissa. Se on nimetty keisarinna Elisabetin () mukaan. Vetäytyessään toisen maailmansodan loppuvaiheissa saksalaiset pioneerit räjäyttivät vanhan vuonna 1903 rakennetun sillan.


title: Elisabetin silta

text: Vanhan sillan paikalle valmistui vuonna 1964 riippusilta. Uuden sillan jänneväli on 290 metriä ja kokonaispituus 380 metriä. Silta yhdistää Budan ja Pestin, ja sen Budan puoleisessa päässä on keisarinna Elisabetin patsas.


title: Emäseurakunta

text: Emäseurakunta eli emäkirkko on alkujaan tarkoittanut apostolin perustamaa seurakuntaa. Myöhemmin se on tarkoittanut seurakunta-alueen pääkirkkoa tai kantaseurakuntaa, johon on kuulunut lisäksi kappelikirkkoja ja kappeliseurakuntia.


title: Eddie Shore Award

text: Eddie Shore Award annetaan vuosittain AHL-jääkiekkoliigan parhaalle puolustajalle. Saajasta päättävät AHL:ää seuraava media sekä sarjan pelaajat ja valmentajat. Palkinto kantaa Hockey Hall of Fameen valitun puolustaja Eddie Shoren nimeä.


title: Kanttin kapina

text: Kanttin kapina tapahtui Karvian Kanttissa Suomen sodan aikaan kesällä vuonna 1808. Kapinassa karvialainen siviiliväestö yritti ryöstää venäläisten kuormaston Skantsin kestikievarin kohdalla, mutta he epäonnistuivat. Kuormasto kulki ilman kasakkavartiota, ja sisälsi luultavasti leipää.


title: Kanttin kapina

text: Kapinan taustalla oli karvialaisten kyllästyminen Venäjän keisari Aleksanteri I:n sotajoukkojen liikkumiseen Karvian kautta pohjoiseen. Pian tämän jälkeen joukot palasivat Karvian kautta takaisin etelään. Karvialaiset nousivat kapinaan muutamien talonpoikien yllytyksestä.


title: Kanttin kapina

text: Kesällä 2008, kun kapinasta tuli kuluneeksi 200 vuotta, teki Karvian nuorisoseuran Teatteri Sampola draamanäytelmän tapahtumasta. Sitä esitettiin Riihiluoman tilan pihassa.


title: Malaijanmuurahaiskäpy

text: Malaijanmuurahaiskäpy ("Manis javanica") on Kaakkois-Aasiassa elävä muurahaiskäpylaji. Lajin uudeksi suomenkieliseksi nimeksi on ehdotettu malesianmuurahaiskäpyä.


title: Malaijanmuurahaiskäpy

text: Malaijanmuurahaiskävyn pääasialliset saalistajat ovat tiikeri ja puuleopardi.


title: Insomnia

text: Insomnia voi tarkoittaa seuraavia:


title: Twilight – Uusikuu

text: Twilight – Uusikuu () on vuonna 2009 ensi-iltansa saanut yhdysvaltalainen elokuva, jonka on ohjannut Chris Weitz ja käsikirjoittanut Melissa Rosenberg. Se on Stephenie Meyerin "Houkutus"-kirjasarjaan perustuvan elokuvasarjan toinen osa ja jatkoa vuoden 2008 elokuvalle "Twilight – Houkutus". Pääosissa näyttelevät Kristen Stewart, Robert Pattinson ja Taylor Lautner. Elokuva perustuu kirjasarjan toiseen romaaniin "Uusikuu".


title: Twilight – Uusikuu

text: "Twilight – Uusikuu" sai ensi-iltansa Yhdysvalloissa sekä Suomessa 20. marraskuuta 2009. Elokuvan DVD- ja Blu-ray-julkaisut ilmestyivät 20. maaliskuuta 2010. Elokuvan tarina jatkuu sarjan kolmannessa osassa "Twilight – Epäilys", joka sai ensi-iltansa 30. kesäkuuta 2010 niin Yhdysvalloissa kuin Suomessakin.


title: Twilight – Uusikuu

text: Bella Swan herää syntymäpäiväaamunaan painajaisestaan, jossa hän on ikääntynyt vanhaksi naiseksi, mutta vampyyri Edward on pysynyt ikuisesti nuorena. Myöhemmin samana päivänä avatessaan lahjojaan syntymäpäiväjuhlissaan Cullenien talolla Bella saa paperiviillon ja alkaa vuotaa verta. Jasper ei pysty hillitsemään verenhimoaan ja yrittää hyökkätä Bellan kimppuun, mutta Edward pelastaa Bellan. Lopulta kaikki muut lähtevät ulos, jotta veren hajulle immuuniksi tullut Carlisle voi hoitaa Bellan käden kuntoon. Juhlien jälkeen Edward vaikuttaa oudolta, kunnes parin päivän päästä kertoo Bellalle lähtevänsä perheensä kanssa Forksista. Hän sanoo, ettei enää halua nähdä Bellaa ja lupaa ettei Bella näe häntä enää koskaan. Edward pyytää Bellaa lupaamaan, ettei tyttö tee mitään vaarallista itselleen. Edward jättää Bellan murtuneena metsään.


title: Twilight – Uusikuu

text: Kuluu useita kuukausia. Huolestunut Charlie haluaa lähettää yhä Edwardin lähtöä surevan tyttärensä tämän äidin luo Floridaan, mutta Bella ei halua lähteä Forksista ja todistaakseen isälleen olevansa kunnossa lähtee ystävänsä Jessican kanssa viettämään iltaa. Ollessaan ulkona Jessican kanssa Bella näkee tutunoloisia, mutta vaarallisilta vaikuttavia miehiä ja lähestyy heitä saadakseen paremmin selvää heistä. Edward ilmestyy Bellalle tämän mielikuvituksessa ja varoittaa tätä tekemästä mitään vaarallista. Bella huomaa, että aina tehtyään jotakin vaarallista, hän näkee Edwardin.


title: Twilight – Uusikuu

text: Edwardin nähdäkseen Bella päättää saattaa itsensä toistuvasti vaaraan, hankkii kaksi moottoripyörää ja vie ne ystävälleen Jacobille korjattavaksi. Hän alkaa viettää aikaa Jacobin kanssa ja huomaa tuntevansa tämän seurassa olonsa paremmaksi. Samaan aikaan Forksin metsissä katoaa useita ihmisiä, ja monet ovat nähneet isoja eläimiä liikkumassa alueella. Bella ja Jacob menevät elokuviin. Elokuvateatterilla Jacob vakuuttaa, ettei ikinä vahingoittaisi tai satuttaisi Bellaa ja haluaa heidän suhteeltaan muutakin kuin pelkkää ystävyyttä. Bella ei vastaa Jacobin romanttisiin tunteisiin. Kesken kaiken Jacob sairastuu ja kiirehtii kotiin. Pian poika katkaisee kaiken yhteyden Bellaan. Huolestunut ja yksinäinen Bella lähtee tapaamaan Jacobia. Jacob on muuttunut ja alkanut liikkua ennen halveksimassaan Sam Uleyn poikaporukassa. Jacob käskee Bellan lähteä.


title: Twilight – Uusikuu

text: Retkeillessään yksin metsässä Bella tapaa Laurentin, jonka Victoria on lähettänyt ottamaan selvää Culleneista ja Bellasta. Laurent on tappamassa Bellan kun paikalle saapuu suuria susia, jotka tappavat Laurentin. Jacob tulee tapaamaan Bellaa keskellä yötä ja käskee tätä muistelemaan menneitä saadakseen selville mikä Jacobia vaivaa. Lopulta Bella muistaa Jacobin kertomukset, joiden mukaan Quileutit ovat polveutuneet susista, ja tajuaa Jacobin ja muiden porukan jäsenten olevan ihmissusia. Bella syyttää Jacobia kadonneiden ihmisten murhaamisesta. Jacob kertoo, että he eivät ole tappaneet ketään vaan syyllinen on Victoria. Bella kertoo Victorian olevan perässään, sillä hän haluaa kostaa tytölle kumppaninsa kuoleman.


title: Twilight – Uusikuu

text: Nähdäkseen jälleen Edwardin Bella uimahyppää korkealta kalliolta mereen. Vedessä Victoria lähestyy Bellaa, joka hätääntyy ja lyö päänsä. Jacob pelastaa Bellan ja ajaa tämän kotiin. He ovat suutelemassa, mutta Bella perääntyy. Bella huomaa Carlislen auton kotinsa edessä ja ryntää sisään, missä Alice odottaa. Alice, jolla on kyky nähdä tulevaisuuteen, on luullut Bellan tehneen itsemurhan ja tullut takaisin Forksiin lohduttaakseen Charlieta. Alice ei näe näyissään ihmissusia, joten hän ei tiennyt Jacobin pelastaneen Bellan. Väärinkäsitysten kautta myös Edward uskoo Bellan kuolleen ja matkustaa Italiaan tullakseen Volturi-vampyyrien tuhoamaksi, koska ei halua elää jos Bella on kuollut.


title: Twilight – Uusikuu

text: Alice ja Bella lähtevät hänen peräänsä Italiaan. Bella ehtii Edwardin luokse juuri ajoissa. He suutelevat. Edward kertoo valehdelleensa Bellalle: Edward ei koskaan lakannut rakastamasta Bellaa, mutta ajatteli olevansa liian vaarallinen tytölle, minkä vuoksi hänen oli lähdettävä Forksista. Alice, Bella ja Edward viedään Volturien eteen. Volturit päättävät tappaa Bellan, sillä hän tietää liian paljon vampyyrien olemassaolosta. Alice vakuuttaa nähneensä näyssään Bellan muuttuvan jonakin päivänä vampyyriksi. Kolmikko saa lähteä, mutta joutuu lupaamaan Bellasta tulevan vampyyri.


title: Twilight – Uusikuu

text: Forksissa Cullenien talolla Bella ja Cullenit sopivat tytön muuttamisesta vampyyriksi. Jacob saapuu muistuttamaan Edwardia ihmissusien ja vampyyrien välisestä sopimuksesta: Forksin alueella ei saa purra yhtäkään ihmistä, ja jos sopimusta rikotaan syttyy sota ihmissusien ja vampyyrien välille. Bella pyytää Jacobilta, ettei joutuisi valitsemaan Edwardin ja Jacobin väliltä, sillä silloin hän valitsee Edwardin. Jacob loukkaantuu ja hyökkää Edwardin kimppuun, mutta Bella tulee väliin. Jacob lähtee, ja Edward jää Bellan kanssa kahden. Edward sanoo muuttavansa Bellan vampyyriksi, yhdestä ehdosta: Bellan on mentävä naimisiin hänen kanssaan. Edward kosii Bellaa.


title: Twilight – Uusikuu

text: Pääroolit


title: Twilight – Uusikuu

text: "Houkutus" () on yhdysvaltalaisen kirjailijan Stephenie Meyerin kirjoittama romantiikalla maustettu neliosainen fantasiakirjasarja. Sarja kertoo teini-ikäisestä Isabella "Bella" Swanista, joka rakastuu Edward Cullen -nimiseen vampyyriin. Sarjan ensimmäinen osa "Twilight" ilmestyi alkuperäiskielellä 2005 ja samana vuonna suomennettuna nimellä "Houkutus". Toinen osa "New Moon" ilmestyi 2006 ja sen suomennos "Uusikuu" 2007. Kolmas osa "Eclipse" julkaistiin 2007 ja suomeksi 2008 nimellä "Epäilys". Kirjasarjaan kuuluu lisäksi 2008 ilmestynyt "Breaking Dawn", joka ilmestyi suomeksi nimellä "Aamunkoi" lokakuussa 2009. "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sitä on käännetty yli 37 kielelle.


title: Twilight – Uusikuu

text: Yhdysvaltalainen elokuvayhtiö Summit Entertainment teki 21. marraskuuta 2008 ensi-iltansa saaneen elokuvan "Twilight – Houkutus" kirjasarjan ensimmäisen osan "Houkutuksen" pohjalta. Vaikka elokuva sai kriitikoilta ristiriitaisen vastaanoton, siitä tuli heti suuri taloudellinen menestys: "Twilight – Houkutus" tuotti avajaispäivänään 35,7 miljoonaa dollaria ja kokonaisuudessaan keräsi ensi-iltaviikonloppunaan yli 70,55 miljoonaa dollaria. Kaikkiaan elokuva on tuottanut yli 379 miljoonaa dollaria.


title: Twilight – Uusikuu

text: Vuoden 2008 marraskuun puolivälissä Summit Entertainment julkisti hankkineensa elokuvaoikeudet Stephenie Meyerin jäljellä oleviin "Houkutus"-kirjasarjan osiin "Uusikuu", "Epäilys" ja "Aamunkoi". 22. marraskuuta 2008, vain päivä ensimmäisen elokuvan "Twilight – Houkutuksen" taloudellisesti menestyksellisen ensi-illan jälkeen, Summit ilmoitti aloittavansa tekemään elokuvaa myös kirjasarjan toisen osan "Uudenkuun" pohjalta. Stephenie Meyer kommentoi ensimmäisen elokuvan teon olleen hänelle todella positiivinen kokemus ja sanoi olevansa innoissaan saadessaan työskennellä Summitin kanssa myös toisen elokuvan teossa. "Twilight – Houkutuksen" käsikirjoituksesta vastannut Melissa Rosenberg oli alkanut kirjoittaa käsikirjoitusta "Uudenkuun" pohjalta jo ennen ensimmäisen elokuvan ensi-iltaa ja antoi käsikirjoituksen ensimmäisen vedoksen Summitille ensimmäisen elokuvan avausviikonloppuna marraskuussa 2008.


title: Twilight – Uusikuu

text: Joulukuussa 2008 Summit vahvisti, ettei "Twilight – Houkutuksen" ohjaaja Catherine Hardwicke ollut palaamassa ohjaamaan toista elokuvaa. Hänen lähtönsä syynä olivat yhtiön mukaan aikatauluongelmat, mutta Hardwickella ja Summitilla oli myös ollut vahvoja näkemyseroja toisen elokuvan suhteen. 13. joulukuuta 2008 Summit ilmoitti valinneensa Chris Weitzin ohjaamaan toisen elokuvan.


title: Twilight – Uusikuu

text: "Twilight – Uudenkuun" pääosissa jatkavat ensimmäisessäkin elokuvassa näytelleet Kristen Stewart (Bella Swan), Robert Pattinson (Edward Cullen) ja Taylor Lautner (Jacob Black). Jacobin hahmo muuttuu fyysisesti paljon kirjasarjan toisessa osassa, ja alun perin Weitz pohti Lautnerin korvaamista toisella näyttelijällä, joka kykenisi paremmin kuvaamaan nopeasti aikuistunutta Jacobia. Lautner pyrki parantamaan mahdollisuuksiaan pitää roolinsa treenaamalla itseään ja sai kerättyä vartaloonsa noin 15 kiloa lihasta. Hänen muodonmuutoksensa vakuutti Weitzin hänen kyvystään jatkaa Jacobina, ja tammikuussa 2009 Summit ilmoitti Lautnerin jatkavan roolissa. Kristen Stewart kommentoi Lautnerin olevan fyysisesti kuin "eri henkilö".


title: Twilight – Uusikuu

text: Maaliskuussa 2009 Summit julkisti listan näyttelijöistä, jotka Lautnerin ohelle näyttelevät "susilauman" jäseniä. Näyttelijöiden hakua johti Rene Haynes, joka on aikaisemmin työskennellyt muissa alkuperäisamerikkalaisia käsittelevissä elokuvissa kuten "Tanssii susien kanssa" ja "Haudatkaa sydämeni Wounded Kneehen". Kaikki "susilauman" jäsenten näyttelijät ovat, kuten hahmonsakin, alkuperäisamerikkalaista sukujuurta. Alkuperäisamerikkalaisia, 15-25-vuotiaita näyttelijöitä myös haettiin koe-esiintymistilaisuudella alkuvuodesta 2009.


title: Twilight – Uusikuu

text: Yhdysvaltalaisen näyttelijän Vanessa Hudgensin huhuttiin koe-esiintyneen ihmissusi Leah Clearwaterin rooliin "Twilight – Uuteenkuuhun", mutta sekä Summit että Hudgensin edustajat kielsivät huhut eikä hänen ole määrä olla mukana elokuvassa tai sen jatko-osissa.


title: Twilight – Uusikuu

text: "Twilight – Uudenkuun" esituotanto alkoi joulukuussa 2008 Chris Weitzin valinnan jälkeen. Elokuvan kuvausten oli määrä alkaa 23. maaliskuuta 2009, mutta ne aloitettiin jo muutamaa päivää aiemmin. "Twilight – Uusikuu" kuvattiin pääasiassa Kanadan Vancouverissa. Sen high schooliin sijoittuvat kohtaukset kuvattiin David Thompson Secondary School -koulussa Vancouverissa. Elokuvan Italiaan sijoittuvia kohtauksia kuvattiin myös paikan päällä Italiassa, Montepulcianon kaupungissa toukokuun 2009 lopussa.


title: Twilight – Uusikuu

text: "Twilight – Uudenkuun" sävellyksestä vastasi Alexandre Desplat. Desplat oli ennen "Twilight – Uuttakuuta" työskennellyt ohjaaja Weitzin kanssa tämän vuoden 2007 elokuvassa "Kultainen kompassi". Elokuvan soundtrackin, jonka kappaleet on valinnut musiikkisuunnittelija Alexandra Patsavas, julkaisi Chop Shop Records yhdessä Atlantic Recordsin kanssa 16. lokakuuta 2009. Alun perin soundtrack piti julkaista 20. lokakuuta 2009, mutta suuren suosion takia sen julkaisua aikaistettiin neljällä päivällä.


title: Twilight – Uusikuu

text: "Twilight – Uudenkuun" virallinen traileri nähtiin Yhdysvalloissa ensimmäisen kerran 31. toukokuuta 2009 MTV-kanavalta tulleessa MTV Movie Awards -palkintogaalassa. Ensimmäisiä kuvia elokuvasta on myös julkaistu. Virallinen elokuvajuliste julkaistiin 19. toukokuuta 2009.


title: Twilight – Uusikuu

text: 23. heinäkuuta 2009 San Diegossa järjestyssä Comic-Conissa paljastettiin kaksi uutta kohtausta tulevasta elokuvasta.


title: Twilight – Uusikuu

text: "Twilight – Uudenkuun" toinen traileri nähtiin ensimmäisen kerran 14. elokuuta Summit Entertainmentin "Bandslam"-elokuvan ensi-illassa Yhdysvalloissa.


title: Twilight – Uusikuu

text: Sunnuntaina 13. syyskuuta Kristen Stewart, Robert Pattinson ja Taylor Lautner esittelivät uuden "Twilight – Uudenkuun" trailerin MTV Video Music Awardsissa.


title: Twilight – Uusikuu

text: Ennen "Twilight – Uudenkuun" ensi-iltaa marraskuussa 2009 Stephenie Meyer vieraili Oprah Winfreyn talk show’ssa markkinoimassa elokuvaa.


title: Twilight – Uusikuu

text: Yhdysvalloissa monet elokuvan näytökset myytiin loppuun jo kaksi kuukautta ennen elokuvan ensi-iltaa.


title: Twilight – Uusikuu

text: Suomessa elokuvan ennakkomyynti käynnistyi 4. marraskuuta 2009. Ensimmäisen päivän aikana Suomessa myytiin yli 9 000 lippua. Elokuvan ennakkomyynti rikkoi Finnkinon ennätyksen kaksinkertaisesti. Joissakin Finnkinon elokuvateattereissa esitettiin torstai-iltana 19. marraskuuta 2009 myös elokuvasarjan ensimmäinen osa "Twilight – Houkutus", jota seurasi perjantain 20. marraskuuta puolella yöennakkona "Twilight – Uusikuu".


title: Twilight – Uusikuu

text: "Twilight – Uusikuu" teki historian parhaimman yöennakon ennätyksen, kun se tuotti yöennakoillaan 26,3 miljoonaa dollaria. Elokuva tuotti avajaispäivänään 72,7 miljoonaa dollaria, mikä rikkoi myös parhaimman avajaispäivän ennätyksen. Edellisen ennätyksen teki elokuva "Yön ritari" kesällä 2008 tuottamalla 67,2 miljoonaa dollaria avajaispäivänään. Koko avajaisviikonloppunaan "Twilight – Uusikuu" tuotti Yhdysvalloissa 140,7 miljoonaa dollaria. Maailmanlaajuiset tuotot mukaan luettuna elokuva tuotti avajaisviikonloppunaan 258,8 miljoonaa dollaria. Suomessa "Twilight – Uudenkuun" kävi katsomassa avajaisviikonloppuna yli 70 000 ihmistä, ja se oli viikonlopun katsotuin elokuva.


title: Twilight – Uusikuu

text: Elokuvalla on Rotten Tomatoes -sivustolla ”mätä”-arvosana, kun 40:stä sivuston valitsemasta huippukriitikosta vain 40 prosenttia on antanut elokuvalle positiivisen arvosanan. Kaikilta kriitikoilta saamiensa arvostelujen perusteella elokuva on myös mätä, vain 27 prosentin tuloksella. "Uudenkuun" edeltäjä "Houkutus" on myös saanut ”mätä”-arvosanan, mutta sen 36 arvostelusta 56 prosenttia oli positiivisia.


title: Twilight – Uusikuu

text: Roger Ebert antoi elokuvalle yhden tähden neljästä ja kirjoitti arvostelussaan, että elokuvan hahmot pitäisi ”pidättää maleksimisen ja suremisen tarpeensa vuoksi”. Helsingin Sanomien kriitiikko Jussi Ahlroth suhtautui elokuvaan nihkeästi, kuten jo arvostelun otsikko ”Menetetty vampyyritaika” kertoo. Hänen mukaansa elokuva on suunnattu sarjan faneille ja jättää muut kylmiksi. Positiivista Ahlrothin mukaan oli vain Bellan ja Jacobin suhde, vaikka Jacobista olikin tehty romaaniversiota ikävämpi hahmo.


title: Twilight – Uusikuu

text: Elokuvan kahden julkaisun DVD ja Blu-ray ilmestyi 20. maaliskuuta 2010. Se julkaistiin kyseisenä päivänä myös Suomessa. Kahden levyn julkaisulla nähdään lisämateriaalia elokuvasta, kuten kamerat kulissien takana, musiikkivideoita ja paljon muuta. Ranskassa julkaistavan elokuvan lisämateriaali sisältää myös pätkän, jossa näytetään "Twilight – Epäilyksen" kulissien taakse. Elokuvasta julkaistaan myös kolmen levyn julkaisu, mutta sitä on saatavilla vain määrätyn ajan. Kolmas levy sisältää materiaalia, jota ei ole koskaan ennen nähty. Helmikuussa 2009 julkistettiin tieto, että Ison-Britannian kahden levyn DVD ja Blu-ray julkaisu sisältää pienen pätkän elokuvasta "Twilight – Epäilys" ja että bonuslevyllä riittää katsottavaa jopa tunneiksi. Wal-Martilla julkaistavalla kahden levyn julkaisulla eli "Ultimate Fan Edition" julkaisulla nähdään seitsemän minuutin klippi elokuvasta "Twilight – Epäilys". Tämä sisältää esimerkiksi kohtauksia kulissien taakse ja haastattelun yhdessä Robert Pattinsonin, Kristen Stewartin, Taylor Lautnerin ja Stephenie Meyerin kanssa."Twilight – Uudenkuun" tarina jatkuu vuonna 2010 ilmestyneessä jatko-osassa "Twilight – Epäilys", jonka on ohjannut brittiläinen David Slade ja käsikirjoittanut Melissa Rosenberg. Pääosissa jatkavat Stewart, Pattinson ja Lautner. Elokuvan Suomen ensi-illan oli määrä olla 2. heinäkuuta 2010, mutta aikaa muutettiin, joten se sai ensi-iltansa 30. kesäkuuta 2010 sekä Suomessa että Yhdysvalloissa.


title: Slummiutuminen

text: Slummiutuminen eli urbaani rappeutuminen on kaupunginosan, usein keskustan, rakennusten ja infrastruktuurin rappeutumista. Slummiutumisen tyypillisiä piirteitä ovat väestön väheneminen, kasvava työttömyys, omaisuuden väheneminen, perheiden sirpaloituminen, poliittisten oikeuksien ja vaikutusmahdollisuuksien väheneminen, kasvava rikollisuus sekä kaupunkimaiseman autioituminen ja koventuminen.


title: Slummiutuminen

text: Slummiutumisen taustalla on talous- ja luokkarakenteen murros, jonka takia asukkaat joko köyhtyvät tai rikastuvat ja muuttavat paremmille alueille esikaupunkeihin. Jälkimmäisessä tapauksessa tilalle tulee köyhiä asukkaita, mikä heikentää alueen rakennusten ja infrastruktuurin ylläpitoa. Syitä siihen on usein useita, esimerkiksi kaupunkisuunnittelu, asukkaiden palveluiden hinnanmuutokset, köyhyys, teiden ja raiteiden sijoittaminen, muuton rajoitukset ja rasismi aiheuttavat usein slummiutumista.


title: Slummiutuminen

text: Slummiutuminen oli Euroopassa ja Pohjois-Amerikassa erityisen laajaa 1970- ja 1980-luvuilla. Yhdysvalloissa se on lähes aina tapahtunut kaupungin keskusta-alueilla () (esimerkiksi Harlem).


title: Slummiutuminen

text: Slummit ruokkivat harvoin optimismia ja usein niitä ei paranneta muuten kuin ulkopuolisen intervention, kiinteistökeinottelijan tai julkisen vallan avulla. Kynnelle kykenevät usein muuttavat slummeista pois, sen sijaan että yrittäisivät parantaa elinympäristöään. Teollisuusmaissa on kuitenkin viime aikoina yleistynyt tilanne, jossa varakkaat ihmiset alkavat muuttaa takaisin slummeihin, esimerkiksi niiden hyvän sijainnin vuoksi, ja kohentaa niitä (gentrifikaatio). Tämän seurauksena alueen hintataso nousee, minkä takia vanhat köyhät asukkaat joutuvat muuttamaan pois.


title: Hannelore Elsner

text:
Hannelore Elsner (oik. Hannelore Elstner; s. 26. heinäkuuta 1942 Burghausen, Baijeri, Saksa) on saksalainen näyttelijä. Hänet tunnetaan parhaiten rikossarjasta "Etsivä Lea Sommer" (), jossa hän esitti samannimistä pääosahenkilöä vuosina 1994–2006. Hän on näytellyt myös elokuvissa "Iwanow" (1971), "Elsa" (1991), "A Girl Colled Rosa Marie" (1996), "Ei tulevaisuutta" (2000), "Ende der Saison" (2001), "Mein letzer Film" (2002), "Go For Zucker" (2004) ja "Cherry Blossoms" (2008).
Hannelore Elsner on ollut kaksi kertaa naimisissa, joista molemmat ovat päättyneet eroon. Hänellä on yksi poika Dominik (s. 1981) ohjaaja Dieter Wedelin kanssa. Nykyisin hän seurustelee Gunter Blambergerin kanssa. Elsner valmistui Burghausenin draamakoulusta vuonna 1962.


title: Matkus

text: Matkus on 60 hehtaarin yritysalue Kuopion eteläosassa, Hiltulanlahden kaupunginosassa, ja sinne on maanteitse noin neljä kilometriä Petosen keskustasta. Yritysalueen nimi tulee sen vieressä olevasta Matkusjärvestä. Alueen läpi kulkee valtatie 5:n moottoritie ja sitä rajaavat koillisessa ja lounaassa vesialueet Pitkälahti ja Matkus. Pitkälahden ranta on lisäksi Natura-aluetta.


title: Matkus

text: Keväällä 2009 Matkuksen yritysalue oli ympäristöministeriön tietojen mukaan kerrosalan perusteella (150 000m) Suomen viidenneksi suurin kaupan hanke.Matkuksen päävetonaula on vuonna 2012 valmistunut Ikean Ikano -ostoskeskus (33 500m Ikea + 30–40 000m ikano). Ikean ostama, viitostien länsipuolella sijaitseva tontti on laajuudeltaan 22 hehtaaria. Tontilla on liikerakennusoikeutta 90 000 kerrosneliömetrille. Moottoritien itäpuolelle valmistui kuitenkin ensimmäisenä keväällä 2010 Itellan noin 20 miljoonaa euroa maksanut, 20 000 neliömetrin postinlajittelukeskus..


title: Matkus

text: Aluetta varten rakennettiin uusi eritasoliittymä Viitostieltä alueelle. Lisäksi vanhalta viitostieltä pääsee alueelle alikulkutunnelia pitkin. Alueelle on rakennettu kattava kevyen liikenteen väylien järjestelmä ja Kuopion keskustasta liikennöi linja-autovuoro 31 Matkukseen.


title: Matkus

text: Matkuksesta tulee valmiina noin 1 000–1 300 hengen työssäkäyntialue. Noin 1 000 työpaikan nettolisäys tuo kaupunkiin 22,5 miljoonan euron ostovoimalisäyksen palkkatuloina. Kunnallisverokertymä nousee yli 3 miljoonalla vuodessa. Yritysten maksama vuotuinen kiinteistövero kaupungille on noin 2 miljoonaa euroa. Kaupunki investoi alueeseen 12 miljoonaa euroa, mutta saa kaupallisten tonttien 170 000 kerrosneliön myynnistä jo noin 20 miljoonaa, ja investointituista noin 3 miljoonaa euroa. Koko alueen rakennusinvestoinnit ovat valmiina arviolta 150–200 miljoonan euron luokkaa.


title: Unkarin pyhä kruunu

text: Unkarin pyhä kruunu eli Pyhän Tapanin kruunu on vuosisatoja vanha kruunu, joka kuuluu Unkarin kansallisiin symboleihin. Sen sijaintipaikka on vuodesta 2000 ollut Unkarin parlamenttitalo Budapestissa.


title: Unkarin pyhä kruunu

text: Kruunun alkuperästä on kymmeniä teorioita. Yleisesti arvioidaan, että on valmistunut 1000-luvun puolivälissä. Perimätiedon mukaan Unkarin ensimmäinen kuningas Tapani I kruunattiin tällä kruunulla vuonna 1000, ja Unkarin valtion katsotaan syntyneen silloin. Kruunu on vuosisatojen aikana kokenut kovia ja ollut kadoksissa. Sen viimeisimmät vaiheet alkoivat, kun kruunu löytyi toukokuussa 1945 Itävallasta Mattseen kaupungista ja se vietiin turvaan Yhdysvaltoihin, missä sitä säilytettiin liittovaltion kultaholvissa Fort Knoxissa, josta se vuonna 1978 Jimmy Carterin presidenttikaudella palautettiin Unkariin. Kruunu oli pitkään Unkarin kansallismuseossa, kunnes se vuonna 2000 siirrettiin parlamenttitaloon.


title: Insomnia (Faithlessin kappale)

text: Insomnia on Faithlessin kappale, joka julkaistiin vuonna 1995. Se on julkaistu singlenä ja yhtyeen albumilla "Reverence". Kappale nousi singlelistan kärkeen Suomessa, Norjassa ja Sveitsissä. Suomessa se oli listaykkösenä yhteensä kahdeksan viikkoa.


title: Insomnia (Faithlessin kappale)

text: Kappaleesta tehtiin vuonna 2005 uusi versio. Insomnia 2005 ei menestynyt yhtä hyvin kuin alkuperäinen versio.


title: Eastern Goldfields Railway

text: Eastern Goldfields Railway (EGR) on Northamin, Coolgardien ja Kalgoorlien yhdistävä rautatieosuus Länsi-Australian osavaltiossa Australiassa.


title: Eastern Goldfields Railway

text: Rautatie rakennettiin alun perin 1800-luvulla yhdistämään sisämaassa sijaitsevat rikkaat kultakaivosalueet Perthin rannikkokaupunkiin. Tuolloin käytössä oli jo kapearaiteinen rautatie, Eastern Railway, joka yhdisti Perthin ja Northamin. Eastern Goldfields Railway rakennettiin tämän rataosuuden jatkoksi halki puoliaavikkoalueiden. Sen rinnalla sijaitsi myös Goldfields Water Supply Scheme -vesijohto. Sekä rautatien että vesijohdon pääsuunnittelijana toimi C. Y. O'Connor.


title: Eastern Goldfields Railway

text: Vuonna 1917 Eastern Goldfields Railway yhdistettiin vastavalmistuneeseen Trans-Australian Railwayhin. Koska rautateillä oli käytössä eri raideleveydet, oli matkustajien vaihdettava junaa ja rahti siirtokuormattava Kalgoorliessa.


title: Eastern Goldfields Railway

text: Liikenteellisesti Eastern Goldfields Railway oli päärataosuus, joka yhdisti Leonoraan ja Esperanceen johtavat sivuradat.


title: Eastern Goldfields Railway

text: Vuonna 1968 rautatie leveäraiteistettiin normaaliraideleveydelle, ja raideleveyden vaihdon yhteydessä useita osia siitä rakennettiin kokonaan uudelleen. Uusi normaaliraiteinen rataosuus kulki pääasiassa vanhan kapearaiteisen rautatien pohjoispuolella. Uuden rataosuuden myötä myös Koolyanobbingissä sijaitseva rautakaivos sai raideyhteyden.


title: Eastern Goldfields Railway

text: Marraskuussa 2005 julkaistiin rahoituksen myöntäminen rataosan peruskunnostusta varten, mukaan lukien:


title: HCJB

text: HCJB eli La Voz de los Andes, ”Andien ääni”, on Ecuadorissa toimiva kristillinen radioasema.


title: HCJB

text: HCJB Global, virallisesti World Radio Missionary Fellowship, Inc., on Coloradossa Yhdysvalloissa päämajaansa pitävä ja Ecuadorin Quitossa toimiva evankelikalistien ilosanomaa levittävä radioasema, jonka kansainväliseen tunnukseen HCJB kätkeytyy lause "Heralding Christ Jesus Blessing" tai "Hoy Cristo Jesús Bendice".


title: HCJB

text: HCJB aloitti toimintansa Quitossa joulupäivänä vuonna 1931. Sen perustajia olivat Clarence W. Jones ja Reuben Larson sekä joukko muita amerikkalaisia evakelikalisteja. Asema oli ensimmäinen Ecuadorissa toimiva ja maailman ensimmäinen kristillinen lähetysasema. 1970-luvulla asema lähetti ohjelmia Quitosta yhteensä 450 kW:n lähettimillä, pääasiassa lyhytaalloilla, nykyisin myös keskiaalloilla ja FM-aalloilla.


title: HCJB

text: HCJB on toisinaan lähettänyt lyhyitä, lähinnä DX-kuuntelijoille suunnattuja ohjelmia myös suomeksi.


Tähän artikkeliin on koottu kaikki Oulun Kärppien miesten joukkueen ottelut kaudella 2008–2009.


title: Etnometodologia

text: Etnometodologia on sosiologinen Harold Garfinkelin vuonna 1954 luoma käsite ja suuntaus, jossa tarkastellaan yksilöiden arkielämässään noudattamia sääntöjä.. Etnometodologiasta jalostui omaksi tutkimusalakseen 1960- ja 1970-luvuilla keskustelunanalyysi, jossa tutkitaan sosiologisia normeja, jotka säätelevät interaktiota. Alun tälle uudelle suuntaukselle antoi Harold Garfinkelin oppilas "Harvey Sacks".


title: Robert G. L. Waite

text: Robert G. L. Waite (18. helmikuuta 1919 Manitoba, Kanada – 4. lokakuuta 1999 Glastonbury, Connecticut) oli yhdysvaltalainen historioitsija.


title: Robert G. L. Waite

text: Waite syntyi köyhään kanadalaisen papin perheeseen, joka kiersi pieniä seurakuntia. Hän opiskeli Macalester Collegessa St. Paulissa stipendin turvin valmistuen 1941. Hän palveli Yhdysvaltain armeijassa 1942–1945 ja valmistui filosofian tohtoriksi Harvardin yliopistosta 1949. Waite liittyi Williams Collegen opettajakuntaan 1950-luvun alussa. Hän tutki Saksan 1900-luvun alkupuolen historiaa ja kirjoitti aiheesta useita teoksia.


title: Robert G. L. Waite

text: Hän oli merkittävä Hitler-tutkija, joka uskoi Hitlerin motiivien selviävän soveltamalla psykologiaa historiantutkimukseen. Hänen kuuluisin teoksensa oli psykohistoriallinen Hitler-tutkimus "The Psychopathic God: Adolf Hitler". Vaikka hänen freudilainen ja ajoittain pitkälle viety psykologinen lähestymistapansa on herättänyt välillä arvostelua, hänen tutkimukseensa on usein nojattu seuranneessa Hitler-tutkimuksessa.


title: Pro Dance

text: Pro Dance ry on klassisen ja modernin tanssitaiteen ihailijoiden ja tanssitaiteilijoiden kannustajien yhdistys. Yhdistystoiminnan avulla Pro Dance on kerännyt stipendejä tanssitaiteen nuorille huipuille ja uran kynnyksellä oleville lupauksille tähän mennessä jo lähes 200 000 euron arvosta.


title: Pro Dance

text: Tutustumiskäynnit, yhdessäolot hyvän ruoan ja juoman merkeissä ja tanssitaiteelle pyhitetty juhla kerran vuodessa kuuluvat yhdistyksen toimintaan, jonka tuotto kertyy suoraan stipendikassaan. Taiteilijat ja yhdistyksen jäsenet esiintyvät Pro Dance -tilaisuuksissa ilmaiseksi.


title: Pro Dance

text: Pro Dance ry perustivat keväällä 1972 aktiiviset tanssitaiteen tukijat ja ihailijat. Ensimmäinen puheenjohtaja oli primaballerina Mary Paischeff. Hänen jälkeensä oli puheenjohtajana lyhyen ajan Ludvig Nyholm. Vuodesta 1977 vuoteen 2010 Pro Dance ry:n puheenjohtajana toimi Teija Sopanen. Kantavia voimia ja menestyksentekijöitä yhdistyksessä ovat olleet myös tanssitaiteilijat Maj-Lis Rajala ja Heikki Värtsi. Yhdistyksen nykyisenä puheenjohtajana toimii Anita Remitz.


title: Lom

text: Lom voi tarkoittaa


title: Lom (Norja)

text:
Lom on Norjan kunta Gudbrandsdalenissa Opplandin läänissä. Sen rajanaapureita ovat luoteessa Skjåk, pohjoisessa Lesja, idässä Vågå, etelässä Vang ja lounaassa Luster. Kunnan nimi pohjautuu "Loarin" tasamaa-alueeseen Lomin sauvakirkon ympärillä. Tammikuussa 2013 tehdyn väestönlaskennan mukaan Lomin kunnassa oli 2 364 asukasta.
Kuntakeskuksen nimi on Fossbergom, jossa useimmat ansaitsevat elantonsa matkailusta, kaupasta ja palveluista. Muutoin kunnan pääelinkeino on maa- ja metsätalous. Muita asutuksia ovat Garmo ja Bøverdalen. Kunnan läpi kulkee tie numero 15, ja Fossbergomista alkaa tie numero 55 Sognefjelletin ylitse. Lomissa sijaitsevat Norjan korkeimmat vuorenhuiput Galdhøpiggen ja Glittertind sekä puolet Jotunheimenin kansallispuistosta.


title: Herbert Girton Deignan

text: Herbert Girton Deignan (5. joulukuuta 1906 East Orange, New Jersey – 1968) oli yhdysvaltalainen Thaimaan linnustoon erikoistunut lintutieteilijä.


title: Herbert Girton Deignan

text: Herbert Deignanin vanhemmat olivat Harry Francis Deignan ja Anna Galena (Warren) Deignan. Hän opiskeli englantia ja muita eurooppalaisia kieliä sekä kirjallisuutta Princetonin yliopistossa ja valmistui sieltä lokakuussa 1928. Hän tutustui yliopiston eläinkokoelmien kuraattoriin Charles H. Rogersiin, jonka ohjauksessa hänen kiinnostuksensa lintumaailmaan syveni. Hän näki Thaimaan luonnosta kertovan elokuvan "Chang the elephant boy". Elokuva teki häneen valtavan vaikutuksen, eikä hän saanut ajatuksiaan irti tuosta maanosasta.


title: Herbert Girton Deignan

text: Pian valmistumisensa jälkeen Deignan haki ja sai paikan englanninopettajana "Prince Royal's Collegessa" Chiang Maissa Thaimaan pohjoisosassa. Hän opetti siellä neljä vuotta, 1928–1932, keräten samalla kokoelman lintuja. Hän lähetti kokoelman Princetoniin, jossa se on osa laajempaa kokoelmaa. Vuonna 1932 Deignan palasi Yhdysvaltoihin laman keskelle. Hän teki huonosti palkattuja töitä, toimien muun muassa marraskuusta 1933 helmikuuhun 1934 osapäiväisenä avustajana Smithsonian-instituutin kansallismuseossa Alexander Wetmoren alaisena.


title: Herbert Girton Deignan

text: Vuonna 1935 Deignan palasi Chiang Maihin ja viipyi siellä vuoden 1937 lopulle. Tohtori Wetmoren aloitteesta Kansallismuseo palkkasi hänet keräämään näytteitä ja hän toimittikin laajan kokoelman lintuja sekä muita eliöitä Kansallismuseoon. Deignan oli nyt niin perusteellisesti perehtynyt Thaimaan linnustoon, että palattuaan Yhdysvaltoihin alkuvuonna 1938 hän sai tutkimusapulaisen viran Kansallismuseon lintuosastolla. Seuraavana vuonna hän sai Bacon-stipendin, jonka turvin hän matkusti tutkimaan Euroopan museoiden kaakkoisaasialaisten lintujen kokoelmia.


title: Herbert Girton Deignan

text: 1939 Deignan avioitui tohtori Stella M. A. Lechen kanssa. Toisessa maailmansodassa Deignan palveli "Office of Strategic Services" osastolla, enimmäkseen eteläisessä Aasiassa. 1948 hän osallistui Pohjois-Australian tutkimusmatkalle ja 1952–1953 Thaimaahan suuntautuneelle retkelle Guggenheim-stipendin turvin. 1959 hän sai kuraattorin viran. Vuonna 1961 Deignan edusti Smithsoniaa kymmenennessä Tyynenmeren tieteellisessä kongressissa Honolulussa. 1962 Deignan luopui virastaan muuttaakseen Sveitsiin. Samana vuonna hän kuitenkin osallistui Smithsonian tutkimusretkelle Madagaskariin, missä hän keräsi museolle lintuja. Tämä oli hänen viimeinen maastotutkimusretkensä. Hän jatkoi työskentelyä Euroopassa, konsultoiden Lontoon ja Pariisin museoita ja laatien Maailman lintujen nimistöluetteloa.


title: Herbert Girton Deignan

text: Deignan liittyi American Ornithologists' Unioniin 1923 ja toimi yhdistyksen sihteerinä 1959–1961. Hänen kirjallinen tuotantonsa oli laaja. Hän nimesi uuden lintulajin, thaimaantimalin ("Stachyris rodolphei") 1939, ja useita alalajeja.


title: Versailles Philharmonic Quintet

text: Versailles ヴェルサイユ・フィルハーモニック・クインテット, Yhdysvalloissa Versailles -Philharmonic Quintet-, on japanilainen yhtye.


title: Versailles Philharmonic Quintet

text: Versaillesin perustivat maaliskuussa 2007 Kamijo (ex-Lareine) ja Hizaki (ex-Sulfuric Acid), jonka jälkeen nopeasti mukaan liittyi Jasmine You, joka oli ollut jo mukana Hizakin sooloprojektissa "Hizaki grace projectissa". Yhtyeen toinen kitaristi Teru (ex-Aikaryu) ja rumpali Yuki (ex-Sugar Trip) valittiin mukaan maineikkaan tokiolaisen keikkapaikan "Rock May Kan"in suosittelemina.


title: Versailles Philharmonic Quintet

text:
Kamijolla ja Hizakilla oli idea uudesta yhtyeestä jo syksyllä 2006, mutta bändin perustaminen lykkääntyi, sillä sopivien jäsenten löytäminen Versaillesiin kesti puoli vuotta.
Yhtyeen idea on "absoluuttinen Youshikibi ( "jap." ' "muodon kauneus" '), ääni ja estetiikan ääripäät". Käytännössä tämä tarkoittaa sitä, että Versaillesin musiikki on "melodista metallia". Se on tyyliltään raskasta, mutta siitä huolimatta melodista musiikkia höystettynä teknisellä soitannalla ja satunnaisilla oopperamaisen jylhillä vokaaleilla.


title: Versailles Philharmonic Quintet

text:
Versaillesin jäsenten nimet julkistettiin 29. maaliskuuta 2007 ja yhtyeen nimi 30. maaliskuuta. 2. toukokuuta yhtyeestä laitettiin ennakkomainos YouTubeen.
Toukokuun lopussa 2007 saksalaisen television dokumenttiryhmä tuli Japaniin, ja yhtye antoi heille haastattelun.
Kesäkuussa haastattelut olivat myös japanilaisessa Sankei-lehdessä ja Versailles oli esillä artikkelissa.


title: Versailles Philharmonic Quintet

text: Ensimmäistä kertaa yhtye esiintyi 24. kesäkuuta 2007. Samaan aikaan julkaistiin myös yhtyeen ensimmäinen single ja musiikkivideo "The Revenant Choir".


title: Versailles Philharmonic Quintet

text: Elokuun 2009 alussa basisti Jasmine You jäi tauolle yhtyeestä heikentyneen terveydentilansa vuoksi. Pian tämän jälkeen, 9.8 bändi ilmoitti omilla kotisivuillaan basistin menehtyneen. Omaisten pyyntöön vedoten Jasmine Youn kuolinsyytä ei kuitenkaan paljastettu.


title: Versailles Philharmonic Quintet

text: Yhtye esiintyi Euroopassa ensimmäisen kerran maaliskuussa 2008 Matenrou Operan kanssa. Yhtyeen toinen esiintyminen Suomessa tapahtui 29.6.2010, osana heidän kesäkuusta syyskuuhun jatkunutta "Method of Inheritance" maailmankiertuettaan. Edesmenneen Jasmine Youn paikalla nähtiin "Cosmo"- nimisessä yhtyeessä vaikuttanut Masashi, joka on nähty usein soittamassa myös Malice Mizeristä tutun Közin taustalla.


title: Versailles Philharmonic Quintet

text: 5.9.2010 yhtye ilmoitti kotisivuillaan Masashin liittyneen Versaillesin viralliseksi jäseneksi.


title: Peugeot 905

text: Peugeot 905 on urheiluautojen maailmanmestaruussarjassa (WSC) kilpaillut C-ryhmän prototyyppi. Jean Todtin johtama Peugeot Sport aloitti projektin vetäydyttyään rallista kauden 1986 jälkeen. Uusien 3,5-litran moottorisääntöjen tulo helpotti Peugeotia, koska se pystyi aloittamaan puhtaalta pöydältä joutumatta kilpailemaan paljon kehitettyjä moottoreita vastaan. Autolla onnistuttiin voittamaan Le Mansin 24 tunnin ajo vuosina 1992 ja 1993. Peugeot lopetti projektin kauden 1993 jälkeen ja siirtyi Formula 1 -sarjaan McLarenin moottorintoimittajaksi.


title: Peugeot 905

text: Autossa on vapaastihengittävä alumiininen, 150 kg painava SA35-A1 V10-moottori, jossa on neljä venttiiliä sylinteriä kohti. Moottorin kulma on 80° ja iskutilavuus 3 499 cm³. Se on sijoitettu keskelle pitkittäissuuntaisesti. Moottorin teho on 485 kW (660 hv).


title: Peugeot 905

text: Auton runkona on Dassault'n suunnittelema hiilikuitumonokokki ja se on 6-vaihteinen ja takavetoinen. Auto painaa 750 kg, sen pituus on 4 800 mm, leveys 1 960 mm ja korkeus 1 040 mm.


title: Peugeot 905

text:
Kaudella 1991 kehitetyssä 905 Evo -mallissa oli kokonaan uudistettu ulkokuori ja moottori, jossa oli 20 hevosvoimaa enemmän. Ennen kautta 1993 Peugeot kehitti autosta Evo 2-mallia, jonka lempinimi oli "Supercopter". Mallin huomattavin ero oli uusi nokka. Se oli samankaltainen aikakautensa Formula 1 -autojen kanssa ja se inspiroi prototyyppien suunnittelijoita 1990-luvun lopulla. Auto ei kuitenkaan kilpaillut WSC-kauden 1993 peruuntumisen takia.
Peugeot 905 esiteltiin virallisesti Magny Coursin radalla. Peugeot osallistui WSC:n viimeisiin osakilpailuihin yhdellä autolla, jota ajoivat Jean-Pierre Jabouille ja Keke Rosberg. Se ei ollut yhtä nopea kuin vanhojen sääntöjen mukaiseta autot, mutta voitti uusia sääntöjä käyttävät Spicet. Ensimmäinen kisa, Montrealin 1000 km:n ajo, päättyi keskeytyksenn polttoainepumpun rikkoutumiseen jo 22:lla kierroksella. Auton toinen ja kauden viimeinen kilpailu Autódromo Hermanos Rodríguezilla päättyi 13. sijaan.


title: Peugeot 905

text: Kaudella Peugeotin kahta autoa ajoivat Mauro Baldi ja Philippe Alliot sekä Rosberg ja Yannick Dalmas. Ensimmäisessä kilpailussa Suzukan radalla Baldi ja Alliot voittivat mutta Rosberg ja Dalmas joutuivat keskeyttämään moottoririkkoon.Rosberg ja Dalmas keskeyttivät myös toisessa kisassa Monzassa ja Baldi ja Alliot jäivät kahdeksanneksi. Kolmannessa kisassa Silverstonessa Baldi ja Alliot sijoittuivat kuudenneksi, Rosberg ja Dalmas keskeyttivt jälleen moottoririkkoon.


title: Peugeot 905

text: Le Mansissa Jean-Pierre Jabouille ajoi Alliotin ja Baldin kanssa ja Pierre-Henri Raphanel täydensi Rosbergin ja Dalmasin autokuntaa. Peugeotit olivat nopeita, ja lähtivätkin eturivistä mutta niiltä puuttui luotettavuutta. Jabouille, Alliot ja Baldi keskeyttivät moottoriongelmiin jo 22 kierroksen kohdalla ja Rosberg, Dalmas ja Raphanel joutuivat keskeyttämään vaihteisto-ongelmiin 68 kierroksen jälkeen.


title: Peugeot 905

text: Nürburgringin kilpailussa Peugeot otti käyttöön kehitysversiö 905 Evon. Alliot ja Baldi keskeyttivät moottoriongelmiin ja Rosbergin ja Dalmasin kilpailu päättyi onnettomuuteen kilpailun alussa. Seuraavassa kilpailussa Magny Coursilla Peugeot otti kaksoivoiton kahden kierroksen erolla seuraaviin Rosbergin ja Dalmasin johdolla. Seuraavassa kisassa Autódromo Hermanos Rodríguezilla Peugeot otti jälleen kaksoisvoiton Rosbergin ja Dalmasin johdolla – tällä kertaa seuraava hävisi voittajalle kolme kierrosta. Viimeisessä kilpailussa Autopolisissa Alliot ja Baldi olivat neljänsiä Rosbergin ja Dalmasin keskeyttäessä öjynpaineongelmiin. Peugeot oli mestaruuspisteissä toinen Jaguarin jälkeen ennen hallitsevaa mestaria, Sauber Mercedestä.


title: Peugeot 905

text: Peugeotin pääkilpakumppanit vetäytyivät kauden 1991 jälkeen, vaikkakin Jaguar XJR-14 jatkoi muutettuna Mazda MXR-01:ksi. Sääntömuutokset viimeistelyn takia vanhat autot kuten Jaguar XJR-12 tai Porsche 962 eivät voineet kilpailla, jonka takia kilpailuissa oli vähän osanottajia. Peugeotin suurin kilpailija kaudella oli Toyota TS010. Keke Rosbergin tilalle Dalmasin pariksi tuli Derek Warwick.


title: Peugeot 905

text: Ensimmäisessä kilpailussa Monzassa Alliot ja Baldi keskeyttivät moottoririkkoon Warwickin ja Dalmasin jäädessä Toyotan jälkeen toiseksi. Seuraavassa kilpailussa Silverstonessa Alliot ja Baldi keskeyttivät taas moottoririkkoon Warwickin ja Dalmasin voittaessa.


title: Peugeot 905

text: Le Mansiin Peugeot osallistui kolmella autolla. Ensimmäistä ajoivat Dereck Warwick, Yannick Dalmas ja Mark Blundell, toista Mauro Baldi, Philippe Alliot ja Jean-Pierre Jabouille ja kolmatta Karl Wendlinger, Eric van de Poele ja Alain Ferté. Peugeot oli järjestänyt paljon kestävyystestejä ennen kilpailua. Toyota osallistui kilpailuun viidellä autolla. Warwick, Dalmas ja Blundell voittivat, Baldi, Alliot ja Jabouille sijoittuivat kolmanneksi ja kolmas auto keskeytti.


title: Peugeot 905

text: Doningtonissa Peugeotit ottivat kaksoisvoiton Baldin ja Alliotin johdolla. Suzukassa Warwick ja Dalmas voittivat ja Baldi ja Alliot sijoittuivat kolmanneksi. Kauden viimeiseen kilpailuun Magny-Coursiin Peugeot osallistui kolmella autolla. Kolmatta autoa ajoivat Eric Hélary ja Christophe Bouchot. Baldi ja Alliot voittivat, Hélary ja Bouchot tulivat toiseksi ja Warwick ja Dalmas olivat viidensiä. Peugeot voitti viisi kauden kuudesta kilpailusta ja voittaen mestaruuden ennen Toyotaa ja Mazdaa.


title: Peugeot 905

text: Peugeot oli kehittänyt autostaan Evo 2 -versiota mutta se ei kilpaillut urheiluautojen maailmanmestaruussarjan kauden peruuttamisen takia. Kauden ainoa kilpailu oli siis Le Mansin 24 tunnin ajo. Peugeot osallistui siihen kolmella autolla. Ensimmäistä ajoivat Bouchot, Geoff Brabham ja Hélary, toista Dalmas, Thierry Boutsen ja Teo Fabi ja kolmatta Alliot, Baldi ja Jabouille. Peugeot otti kolmoisvoiton Bouchotin, Brabhamin ja Hélaryn ollessa ensimmäisiä ja Dalmisin, Boutsenin ja Fabin sijoittuessa toiseksi.


title: Tibor Sekelj

text: Tibor Sekelj () (13. helmikuuta 1912 Spišská Sobot, Poprad silloinen Itävalta-Unkari nyk. Slovakia – 20. syyskuuta 1988 Subotica, Jugoslavia) oli juutalaissyntyinen tutkimusmatkailija esperanton harrastaja, kirjailija ja asianajaja. Hän syntyi Spišská Sobotassa Popradissa silloisessa Itävalta-Unkarissa, nykyisessä Slovakiassa. Sekelj kuoli Suboticassa entisessä Jugoslaviassa. Hänen vaimonsa nimi oli Erzsébet Sekelj.


title: Tibor Sekelj

text: Sekelj teki tutkimusmatkoja Etelä-Amerikassa, Aasiassa ja Afrikassa. Hän puhui unkarin ja kroatian kielten lisäksi sujuvasti saksaa, espanjaa, englantia, ranskaa ja esperantoa. Hän oli Esperanto-akatemian jäsen ja kirjoitti useita teoksia esperantoksi.


title: Tibor Sekelj

text: Sekeljin isä oli eläinlääkäri, ja perhe muutti usein. Hänen ollessaan muutaman kuukauden ikäinen perhe muutti Ceneihin nykyisen Romanian alueelle. Vuonna 1922 perhe muutti Kikindaan Serbiaan, jossa Sekelj kävi koulun loppuun. Lukion hän suoritti Nikšićissä, Montenegrossa. Tämän jälkeen hän muutti Zagrebiin, jossa hän opiskeli lakia.


title: Tibor Sekelj

text: Sekelj työskenteli valmistumisensa jälkeen toimittajana. Vuonna 1939 hän matkusti Argentiinaan raportoimaan Jugoslaviasta tulleiden siirtolaisten elämästä. Hän vietti Argentiinassa seuraavat 15 vuotta työskennellen toimittajana ja tutkimusmatkailijana. Vuonna 1944 hän kiipesi Amerikan mantereen korkeimmalle vuorelle Aconcagualle. Matkan innoittamana hän kirjoitti ensimmäisen teoksensa, romaanin "Tempestad sobre el Aconcagua" (Myrsky Aconcagualla, ei suom.). Sekelj palasi Jugoslaviaan vuonna 1954 ja asettui asumaan Belgradiin. Vuodesta 1972 hän asui Suboticassa ja toimi kaupungissa sijaitsevan museon johtajana. Hän kuoli Suboticassa, ja hänet on haudattu Subotican hautausmaalle.


title: Red Sonja

text: Red Sonja (”Punainen Sonja”) on miekka ja magia -lajityypin elokuva vuodelta 1985. Sen on ohjannut Richard Fleischer. Pääosissa näyttelevät Brigitte Nielsen ja Arnold Schwarzenegger ja muissa osissa Sandahl Bergman, Paul L. Smith, Ernie Reyes Jr., Ronald Lacey ja Pat Roach.


title: Red Sonja

text: Elokuva perustuu Marvel-kustantamon Conan barbaari -sarjakuvien samannimiseen hahmoon, jonka Roy Thomas kehitti 1970-luvulla. Thomasin luoma hahmo pohjautuu löyhästi Robert E. Howardin novellissa ”The Shadow of the Vulture” esiintyvään Red Sonya of Rogatinoon.


title: Red Sonja

text: Sonjan (Brigitte Nielsen) elämä menee pirstaleiksi, kun kuningatar Gedren (Sandahl Bergman) tappaa hänen vanhempansa. Kuningatar hallitsee terrorismillaan ja kantaa talismaania, jonka avulla hän voi tuhota koko planeetan. Sonja päättää kostaa vanhempiensa kuoleman ja saa erikoisia voimia mysteerisen näyn kautta. Hänen täytyy kuitenkin vannoa vala, että hän saa rakastua mieheen vain, jos tämä on häntä voimakkaampi. Matkallaan kuningatar Gedren ja hänen assistenttinsa Ikolin (Ronald Lacey) luo hän tapaa Kalidorin (Arnold Schwarzenegger), muukalaisen, joka on epätavallisen voimakas.


title: Red Sonja

text: "Video-oppaassa" vuodelta 1994 Kari Salminen pitää "Red Sonjaa" huonoimpana kolmesta Dino De Laurentiisin tuottamasta barbaarieepoksesta. Hän antaa sille yhden tähden viidestä, mikä vastaa sanallista arviota ”huono”.


title: Jalkaväkirykmentti 64 (talvisota)

text: Jalkaväkirykmentti 64 oli Kemissä joulukuussa 1939 perustettu talvisodan sotilasyksikkö.


title: Jalkaväkirykmentti 64 (talvisota)

text: Rykmentti muodostettiin Suomen Valkoisen kaartin ja Pohjan rykmentin alokkaista sekä Tampereen, Seinäjoen ja Kokkolan seutujen reserviläisistä. Rykmentin komentajaksi määrättiin everstiluutnantti Uno Fagernäs. Rykmentin varustus oli aluksi hyvin puutteellinen. Aseistuksena oli muun muassa Berdan-kiväärejä.


title: Jalkaväkirykmentti 64 (talvisota)

text: Rykmentti keskitettiin aluksi Suomussalmelle Hjalmar Siilasvuon komentamaan 9. divisioonaan. Divisioonan mukana rykmentti oli mukana Suomussalmen taistelussa. Tammikuun alkupuolella rykmentti siirrettiin Laatokan Karjalaan kenraalimajuri Woldemar Hägglundin komentamaan IV armeijakuntaan.


title: Luettelo vuoden 1996 miehittämättömistä avaruuslennoista

text: Tämä on luettelo vuoden 1996 miehittämättömistä avaruuslennoista. Vuonna 1996 tehtiin 66 onnistunutta miehittämättömän aluksen laukaisua, jotka kuljettivat noin sata avaruusalusta radoilleen. Laukaisuista epäonnistui 7. Täten kantorakettien luotettavuus oli edelleen vain noin 90%: joka kymmenes laukaisu päätyi sekä kantoraketin että sen kuljettamien satelliittien tuhoon.


title: Elna Kiljander

text: Elna Julia Sofia Kiljander (4. marraskuuta 1889 Sortavala – 21. maaliskuuta 1970 Helsinki) oli suomalainen arkkitehti ja sisustussuunnittelija. Hän valmistui arkkitehdiksi Teknillisestä Korkeakoulusta vuonna 1915 ja lähti sen jälkeen opettamaan graafista suunnittelua Povenetsin kaupunkiin Venäjän Karjalaan, josta palasi Suomeen vuonna 1916. Kiljander suunnitteli keittiöitä koteihin ja kouluihin, kuten Järvenpään Kotitalousopettajaopistoon. Vuonna 1932 valmistuneeseen Eduskuntataloon Helsingissä Kiljander suunnitteli paljon julkisuutta saaneen modernin suurkeittiön. 1934 Kiljander perusti Marianne Strengellin kanssa "Koti–Hemmet"-sisustusliikkeen, joka myi muun muassa Alvar Aallon suunnittelemia huonekaluja jo ennen kuin ensimmäinen Artek-liike avattiin 1936. Kiljander suunnitteli Helsinkiin Ensikotien liiton toimitalon, joka valmistui sodan keskellä vuonna 1942, ja 1940-luvun lopulla Poriin vastaavan rakennuksen, jota ei kuitenkaan koskaan rakennettu.


title: Elna Kiljander

text: Kiljander oli naimisissa kuvanveistäjä Gunnar Finnen kanssa 1918–1926. Gunnar Finnen pikkuserkku Jalmari Finne kirjoitti lastenkirjasarjan Kiljusen herrasväestä. Kiljanderin suvussa kulkevan suullisen perimätiedon mukaan Jalmari Finne nimesi hullunkurisen perheensä Kiljusiksi, koska hän ei pitänyt Elna Kiljanderin sukulaisista. Finnen elämäkerrassa mainitaan perheen esikuvaksi Finnen kouluajalta tuntema lehtori Kiljander ja tämän kaksi poikaa.


title: Elna Kiljander

text: Kiljanderin polyteknikkoveli Mauritz Alarik Herman Kiljander (1886–1922) kuului Helsingissä 1905–1906 toimineeseen lyseolaisten salaseuraan ja venäläistämisvastaiseen terroristiryhmään Verikoirat. Kiljanderien äiti Julia Svensson (1853–1924) oli kotoisin Katthamran kartanosta Gotlannin Östergarnissa.


title: Nummirahkasammal

text: Nummirahkasammal ("Sphagnum molle") on maailmanlaajuisesti harvinainen keskikokoinen sammal. Se kuuluu "Sphagnaceae"-heimoon ja rahkasammalten sukuun.


title: Nummirahkasammal

text: Nummirahkasammal suosii merellistä ilmastoa.


title: Nummirahkasammal

text: Nummirahkasammal on pienehkö ja hento. Väriltään se on vaaleanvihreä ja joskus punertava. Sillä on tavallisesti itiöpesäkkeitä.


title: Nummirahkasammal

text: Suomessa nummirahkasammalen runsain esiintymisalue on Kauhajoen ja Karvian rajalla sijaitseva Kauhaneva.


title: Nummirahkasammal

text: Pohjois-Amerikassa kasvia tavataan mantereen itä- ja etelärannikoilta.


title: Södermanland-luokan sukellusvene

text: Södermanland-luokan sukellusveneet ovat Ruotsin laivaston sukellusveneluokka, johon kuuluu kaksi venettä: "HMS Södermanland" ja "HMS Östergötland".


title: Södermanland-luokan sukellusvene

text: Södermanland-luokan alukset ovat entisiä Västergötland-luokan aluksia. Vuosina 1987–1990 rakennettiin neljä Västergötland-luokan alusta, joista kaksi Kockums-yhtiö modernisoi vuosina 2003 ja 2004 Södermanland-luokan aluksiksi. Niihin lisättiin muun muassa stirlingmoottori-tekniikkaan perustuva ilmasta riippumaton propulsio-osasto (). Modernisoinnin ansiosta aluksia voidaan käyttää seuraavat 20 vuotta.


title: Södermanland-luokan sukellusvene

text: Kockumsin AIP-yksiköt polttavat puhdasta happea ja dieselöljyä paineistetussa palotilassa. Nestehappi varastoidaan kryogeenisissä tankeissa. AIP-yksiköiden ansiosta sukellusvene voi olla sukelluksissa viikkoja. Sukelluksissaolon pituus riippuu ensisijaisesti mukana kuljetettavan nestehapen määrästä..


title: Södermanland-luokan sukellusvene

text: AIP-osastoa varten alus katkaistiin ja väliin liitettiin valmiiksi rakennettu AIP-osasto. Aluksen AIP-osastoon sisältyy kaksi stirlingmoottoria, nestehappea sisältävät tankit ja elektronisia laitteita.


title: Södermanland-luokan sukellusvene

text: Alukset voivat modernisoinnin jälkeen toimia lämpimämmissä ja enemmän suolapitoisissa vesissä esimerkiksi kansainvälisissä rauhanturvatehtävissä. Ennen modernisointia alusten jäähdytys hoidettiin suoraan kylmän meriveden avulla; nyt aluksessa on täysin uusi jäähdytysjärjestelmä.


title: Södermanland-luokan sukellusvene

text: Aluksen ohjaus- ja komentojärjestelmät uudistettiin ajan tasalle ja alusten stealth-ominaisuuksia parannettiin. Sukeltajia varteen rakennettiin ilmalukko.


title: ICalendar

text:
iCalendar on tietokoneiden tietomuoto, joka mahdollistaa kokouskutsujen ja tehtävien lähetyksen Internet-käyttäjien välillä sähköpostitse tai .ics -tiedostoja jakamalla. iCalendar tiedoston vastaanottajat
(joilla on sähköpostiohjelma tai kalenterisovellus) voivat vastata lähettäjälle helposti tai ehdottaa toista
kokouspäivää/aikaa esimerkiksi Microsoft Outlook kalenterin kanssa.
iCalendaria käytetään laajalti eri tuotteissa. iCalendar-tietoa välitetään usein perinteisellä sähköpostilla.


title: ICalendar

text: The Internet Engineering Task Force (IETF) kalenterien ja aikatauluttamisten työryhmä (Open Text Corporationin Anik Gangulyn johtamana) kehitti kalenterimuodon. Varsinaiset tekijät olivat Frank Dawson Lotus Development Corporation -yhtiöstä ja Derik Stenerson Microsoft Corporationista. iCalendar perustuu vahvasti aiempaan Internet Mail Consortiumin (IMC) kehittämään vCalendar-muotoon. iCalendar tiedostot ovat perustekstitiedostoja.


title: ICalendar

text: Sen jälkeen kun iCalendar julkistettiin, Internet Mail Consortium lausui, että se "toivoo, että kaikki vCalendar-kehittäjät ottaisivat käyttöön nämä uudet avoimet standardit ja tekisivät heidän sovelluksensa yhteensopiviksi kummankin standardin vCalendar 1.0 ja iCalendar kanssa.


title: ICalendar

text: vCalendar ja iCalendar tukevat yksityisiä laajennoksia "X-" -prefiksillä, jotka ovat yleisessä käytössä. Tässä joitakin niistä:


title: ICalendar

text: iCalendarin kehittäminen perustuu aiempaan Internet Mail Consortiumin (IMC) kehittämään tiedostomuotoon vCalendar. Tässä on esimerkki kalenteritiedosta vCalendar-muodossa:


title: ICalendar

text: Validoinnilla voidaan tarkistaa, että tiedon muoto on spesifikaatioiden mukainen. ICalendar-muodon validaattori löytyy osoitteesta:


ICalendar


title: ICalendar

text: Palvelussa voi validoida ICalendar-tietoa URL-osoitteena, lähetettävänä tiedostona tai koodisnippettinä.


title: Lindsey Van

text: Lindsey Van (s. 27. marraskuuta 1984 Grosse Pointe, Michigan) on yhdysvaltalainen uransa lopettanut mäkihyppääjä ja maailmanmestari. Hänen seuransa oli National Sports Foundation ja valmentaja oli Casey Colby. Hänen henkilökohtainen pituusennätys on Vikersundissa vuonna 2004 hyppätty 171,0 metriä, joka on samalla Pohjois-Amerikan ennätys.


title: Lindsey Van

text: Van voitti Liberecissä helmikuussa 2009 ensimmäisen naisten mäkihypyn maailmanmestaruuden. Sotšin olympialaisissa 2014 hän oli viidestoista. Maailmancupin osakilpailuissa hän on sijoittunut kerran toiseksi ja kerran kolmanneksi.


title: Ulrike Gräßler

text: Ulrike Gräßler (s. 17. toukokuuta 1987 Eilenburg) on saksalainen mäkihyppääjä. Hänen seuransa on VSC Klingenthal.


title: Ulrike Gräßler

text: Gräßler on yksi taitavimmista Saksan joukkueen jäsenistä. Hän voitti Saksan mestaruuden vuonna 2003. Hänen pisin hyppynsä on 107 metriä.


title: Ulrike Gräßler

text: Ensimmäisessä naisten maailmanmestaruuskilpailussa Liberecissä 2009 Gräßler saavutti hopeaa. Val di Fiemmen MM-kilpailuissa 2013 hän oli mukana Saksan pronssia voittaneessa sekajoukkuemäen joukkueessa. Continental cupissa hän on voittanut 15 osakilpailua sekä sijoittunut kokonaispisteissä toiseksi kausilla 2006–2007 ja 2009–2010 sekä kolmanneksi 2008–2009. Maailmancupin osakilpailuissa hän on sijoittunut kaksi kertaa kolmanneksi.


title: Daniela Iraschko-Stolz

text: Daniela Iraschko-Stolz (s. 21. marraskuuta 1983 Eisenerz) on itävaltalainen mäkihyppääjä ja maailmanmestari. Seuratasolla hän edustaa WSV Eisenerziä.


title: Daniela Iraschko-Stolz

text: Iraschko voitti kultaa Oslon MM-kilpailuissa 2011. Kaksi vuotta aiemmin Liberecissä hän sijoittui ensimmäisissä arvokilpailuissaan neljänneksi. Sotšin olympialaisissa 2014 hän saavutti hopeaa ja Falunin MM-kilpailuissa 2015 pronssia. Lahdessa 2017 hän oli yhdeksäs ja sai sekajoukkuemäessä hopeaa. Pyeongchangin olympialaisissa 2018 hän sijoittui kuudenneksi.


title: Daniela Iraschko-Stolz

text: Continental Cupissa hän on voittanut yhteensä 50 osakilpailua ja kokonaiskilpailun kausilla 2009–2010, 2010–2011 ja 2011–2012. Maailmancupissa Iraschko on voittanut 15 osakilpailua, sijoittunut 24 kertaa toiseksi ja yhdeksän kertaa kolmanneksi (18. tammikuuta 2019 mennessä). Kokonaiskilpailun voiton hän on saavuttanut kerran, kaudella 2014–2015. Lisäksi hän oli toinen kausilla 2011–2012 ja 2015–2016, viides kaudella 2013–2014, kuudes 2016–2017, seitsemäs 2017–2018 ja kymmenes kaudella 2012–2013.


title: Daniela Iraschko-Stolz

text: Iraschkon henkilökohtainen pituusennätys on Kulmissa 29.1.2003 hypätty 200 metriä, joka on samalla naisten maailmanennätys.


title: Sasori

text: Sasori (蠍) on yksi Akatsuki-rikollisjärjestön jäsenistä Naruto-mangasarjassa.


title: Sasori

text: Hatake Sakumon (alias Konohan valkea raateluhammas) tapettua Sasorin vanhemmat pojasta huolehti hänen isoäitinsä Vanhempi Chiyo, joka opetti hänelle kaiken nukeista, joita voi käyttää taisteluissa. Sasori valmisti ensimmäiset nukkensa vanhempiensa näköisiksi, sillä hän tahtoi tuntea uudestaan vanhempiensa rakkauden. Mutta koska ne olivat vain tunteettomia, Sasorin yritys epäonnistui, ja jättäessään kotikylänsä hän jätti myös nukkensa.


title: Sasori

text: Liittyessään Akatsukiin Sasori sai Orochimarun parikseen. Orochimarun pettäessä ja lähtiessä Akatsukista Sasori otti tehtäväkseen jäljittää hänet, selvittää hänen suunnitelmansa ja lopulta tuhota hänet. Sasorilla oli hieman parempi suhde uuteen työkumppaniinsa Deidaraan, joka ihaili parinsa kykyjä. Vaikka heillä oli melko erilaiset käsitykset taiteesta, Deidara kohteli Sasoria mestarinaan loppuun asti.


title: Sasori

text: Sasorin omasta ruumiista valmistettu nukke-Sasori oli erikoistunut valmistamaan nukkeja kuolleista ihmisistä. Hiruko oli Sasorin eniten käyttämä nukke, jonka sisällä Sasori usein oli. Taistelutarkoitukseen hän käytti suosikkinukkeaan Kolmatta Kazekagea, josta oli tehnyt nuken. Koska Kolmas oli ollut elävä nukkea tehtäessä, hänen kykynsä säilyivät vahingoittumattomina, ja Sasori pystyi käyttämään niitä hyödykseen. Sasorin monipuolisin nukke oli kuitenkin hän itse. Koska nuket eivät ikäänny, hän pysyi teini-ikäisen näköisenä huolimatta siitä, että hän oli todelliselta iältään jo yli kolmenkymmenen.


title: Sasori

text: Koska hän tarvitsee osan alkuperäisestä kehostaan, jotta voisi hallita nukkeja, Sasori säilöi sydämensä lieriön muotoiseen osaan rintaansa. Sasori selviytyy mistä tahansa hyökkäyksestä, kunhan hänen sydämensä pysyy vahingoittumattomana. Hän pystyy jopa siirtämään itsensä uuteen nukkeen sydäntä siirtämällä. Hän kykenee hallitsemaan vaikkapa satoja nukkeja samaan aikaan, minkä vuoksi hän on tappava vastus.


title: Sasori

text: Kaikissa aseissa, joita Sasorin nuket käyttävät, on hänen itse tekemäänsä myrkkyä. Myrkky ottaa nopeasti hallinnan uhrinsa kehosta ja tappaa tämän lopulta muutaman päivän päästä. Ainakin Haruno Sakura osaa kuitenkin valmistaa tehokasta antibioottia, joka kumoaa myrkyn vaikutuksen, mutta jonka valmistamiseen vaaditaan hyvin harvinaisia kasveja.


title: Sasori

text: Myös Kankuron nuket Karasu (Korppi), Sanshouuo (Salamanteri) ja Kuroari (Musta Muurahainen) ovat Sasorin käsialaa, ja osaksi siksi hän voitti nuorukaisen helposti näiden taistellessa.


title: Sasori

text: Sasorin kukistivat hänen isoäitinsä ja Haruno Sakura pitkän taistelun jälkeen. Viimeisinä hetkinään hän pystyi tuntemaan vanhempiensa rakkauden, nimittäin juuri heitä esittävät, Chiyon käyttämät nuket lävistivät Sasorin sydämen. Hän kuitenkin kertoo vielä sopimastaan tapaamisesta Orochimarun alaiseksi soluttautuneen vakoojansa kanssa Maan ja Taivaan -sillalla kolmen päivän kuluttua. Akatsukissa Sasorin korvaa Tobi.


title: Västergötland-luokan sukellusvene

text: Västergötland-luokan sukellusveneet (Tyyppi A17) olivat Ruotsin merivoimien vuosina 1983–1987 rakennettuja sukellusveneitä.


title: Västergötland-luokan sukellusvene

text: Alukset valmistettiin korvaamaan Draken-luokan sukellusveneet. Ne suunnitteli Kockumsin Malmön telakka ja alukset tilattiin vuonna 1981. Kockums valmisti alusten keskirungon ja Karlskronan telakka keulan ja perän. Aluksen aseistuksena olleet kuusi 533 millimetrin ja niiden alapuolella kolme 400 millimetrin torpedoputkea on sijoitettu keulaan. Alukset voivat lisäksi kuljettaa rungon sisällä olevissa säiliöissä 22 miinaa.


title: Västergötland-luokan sukellusvene

text: Alusten pinta käsiteltiin kaikumittaimen kaikuja vaimentavalla materiaalilla ja niiden varustuksiin kuuluu todennäköisesti Näcken-luokassa käyttöönotettu ilmasta vapaa polttokennojärjestelmä (AIP). Nimikkoaluksen perinteinen periskooppi korvattiin televisiojärjestelmällä. Alusten elektroniset järjestelmät koostuvat Terman-tutkasta, Atlas CSU83 -kaikuluotaimesta sekä omasuojajärjestelmästä Argo AR-700-S5.


title: Västergötland-luokan sukellusvene

text: "HMS Östergotland" vaurioitui koeajoissa 7. marraskuuta 1989 tapahtuneessa törmäyksessä. "HMS Södermanland" ja "HMS Östergötland" modernisoitiin vuosina 2003–2004 Södermanland-luokan sukellusveneiksi. Loput kaksi alusta on myyty Singaporelle ja ne tullaan modernisoimaan Södermanland-luokkaa vastaaviksi.


title: Kinkaju

text: Kinkaju eli kierteishäntäkarhu ("Potos flavus") on Keski- ja Etelä-Amerikan sademetsissä elävä puolikarhulaji. Laji on joskus luokiteltu virheellisesti puoliapinaksi tai sivettieläimeksi.